दुरंतो एक्सप्रेस - विकिपीडिया\nयशवंतपुर दिल्ली सराय रोहिल्ला एसी दुरंत एक्सप्रेस\nIndia 2009 –\nदुरंतो एक्सप्रेस, भारतीय रेल क लंबी दूरी वाला गाड़िन क एगो श्रेणी ह। ए गाड़िन क विशेषता इ ह कि, तकनीकी विराम की अलावा इ स्रोत से गंतव्य तक क सफर बिना रुके (अविराम) तय करेली स। सब दुरन्त एक्सप्रेस गाड़िन के आसानी से उन्हन की विशेष पीला हरा रंग की यात्री डिब्बन से पहचानल जा सकेला। कईगो दुरन्त एक्सप्रेस सेवा भारत की महानगरन और प्रमुख राज्यन की राजधानी की बीच संचालित होली स। अधिकतर समय, कौनों दुगो शहरन की बीच दुरन्त एक्सप्रेस गाड़ी सबसे तेज परिवहन उपलब्ध करावेली स, हालांकि इ जरूरी नाहीं बा कि इ तथ्य सब मामला में सही हो।\n2 क्षमता और गति\n3 वर्तमान दुरंतो एक्सप्रेस ट्रेन सूची\nभारत सरकार क रेल मंत्रालय पिछला कई वर्ष से भारत में तेज गति क रेल सेवा आरंभ कइले का प्रयास करत रहल बा। 2007 में, रेल मंत्रालय दिल्ली और अमृतसर की बीच्चे में एगो व्यवहार्यता-पूर्व अध्ययन खातिर 500 किलोमीटर का फ़ासला चुनलस  दिल्ली-अमृतसर गलियारा क निर्माण में 25,000 करोड़ रुपिया क लागत अवले क अनुमान रहे। 19 जनवरी 2009 के, पूर्व रेल मंत्री लालू प्रसाद यादव कह न कि उन क मंत्रालय कुछ चुनिंदा मार्गन पर तेज गति क रेल सेवा आरंभ कइले खातिर वैश्विक सलाहकार नियुक्त कइले क प्रक्रिया शुरु करे जाता। दिल्ली-अमृतसर रेलमार्ग की अतिरिक्त योजना में पुणे-मुंबई-अहमदाबाद, हैदराबाद-दोरनाकल-विजयवाड़ा-चेन्नई, चेन्नई-बंगलौर-कोयम्बटूर-एरणाकुलम और हावड़ा-हल्दिया भी शामिल बान स, हालाँकि भारत में बड़ा स्तर क तेज गति क रेल सेवा आपन निर्माण में एगो लंबा समय लिंह स। एही बीच, भारत क नई रेल मंत्री ममता बनर्जी 2009-10 की भारतीय रेल बजट में अविराम दुरन्त एक्सप्रेस गाड़िन क घोषणा क के भारत में तेज गति क रेल सेवा आरंभ कइले की दिशा में पहिला कदम बढ़वली।\nक्षमता और गति[संपादन करीं]\nदुरंत एक्सप्रेस भारत में सबसे तेज गाड़िन में से एगो ह  इ ट्रेन राजधानी एक्सप्रेस से भी तेज चलेले। उदाहरण खातिर, नई दिल्ली - सियालदह दुरंत एक्सप्रेस 16 घंटा में आपन सफर तय करेले जबकि राजधानी एक्सप्रेस के इहे सफर पूरा कइले में 17 घंटा लागेला। इ गाड़ी बिना विराम 110 किमी / घंटा क रफ्तार छुए ले  चेन्नई, एर्नाकुलम और पुणे दुरंत 130 किमी / घंटा की गति ले चलेले। मार्च 2011 में, दुरंत एक्सप्रेस में यात्रा क लागत रेल भाड़ा बढ़वले की एलान की चलते बढ़ल रहे। लेकिन ए एलान की चलते सरकार खातिर ही परेशानी बढ़ गइल जेसे ए निर्णय के वापस लिहल गइल और फेर से 1 अप्रैल से लागू कइल गइल। दुरंत एक्सप्रेस क विशेषता एकर एलएचबी स्लीपर कोच ह। डायनामिक मूल्य निर्धारण पद्धति दुरंत एक्सप्रेस पर लागू कइल गइल बा।\nवर्तमान दुरंतो एक्सप्रेस ट्रेन सूची[संपादन करीं]\n1 12213/12214 यशवंतपुर दिल्ली सराय रोहिल्ला एसी दुरंत एक्सप्रेस\n2 12219/12220 सिकंदराबाद मुंबई दुरंत एक्सप्रेस\n3 12221/12222 हावड़ा पुणे दुरंत एक्सप्रेस 71 km/hr\n4 12223/12224 लोकमान्य तिलक टर्मिनस एर्नाकुलम दुरंत एक्सप्रेस\n5 12227/12228 इंदौर दुरंत एक्सप्रेस\n6 12239/12240 जयपुर दुरंत एक्सप्रेस 70 km/hr\n7 12245/12246 हावड़ा दुरंत एक्सप्रेस यशवंतपुर 67 km/hr\n8 12259/12260 सियालदह - नई दिल्ली दूरंतो एक्सप्रेस 85 km/hr\n9 12261/12262 हावड़ा मुंबई सीएसटी दुरंत एक्सप्रेस 74 km/hr\n10 12263/12264 हजरत निजामुद्दीन पुणे दुरंत एक्सप्रेस 78 km/hr\n11 12265/12266 दिल्ली सराय रोहिल्ला जम्मू तवी दुरंत एक्सप्रेस\n12 12267/12268 अहमदाबाद दुरंत एक्सप्रेस 78 km/hr\n13 12269/12270 चेन्नई दुरंत एक्सप्रेस 77 km/hr\n14 12273/12274 हावड़ा नई दिल्ली दुरंत एक्सप्रेस 84 km/hr\n15 12275/12276 इलाहाबाद नई दिल्ली दूरंतो एक्सप्रेस 85 km/Hr\n16 12281/12282 भुवनेश्वर दुरंत एक्सप्रेस 77 km/hr\n17 12283/12284 एर्नाकुलम दुरंत एक्सप्रेस 64 km/hr\n18 12285/12286 सिकंदराबाद हजरत निजामुद्दीन दुरंत एक्सप्रेस 76 km/hr\n19 12289/12290 नागपुर दुरंत एक्सप्रेस 74 km/hr\n20 12293/12294 इलाहाबाद – पुणे दुरंत एक्सप्रेस 70 km/hr\n21 12297/12298 पुणे अहमदाबाद दुरंत एक्सप्रेस 82 km/hr\n22 22201/22202 सियालदह पुरी दुरंत एक्सप्रेस 64 km/hr\n23 22203/22204 विशाखापटनम - सिकंदराबाद दुरंत एक्सप्रेस 73 km/hr\n24 22205/22206 हावड़ा चेन्नई एसी दुरंत एक्सप्रेस 62 km/hr\n25 22213/22214 कोलकाता शालीमार - पटना दुरंत एक्सप्रेस 62 km/hr\n26 22209/22210 मुंबई नई दिल्ली दूरंतो एक्सप्रेस 82 km/hr\n↑ "Bullet Trains Expected in India". Rediff.3मई 2007. Retrieved 20 September 2009.\n↑ "India plans High Speed rail Service for Railways". Rediff. जनवरी 2009. Retrieved 22 September 2009.\n↑ "Duronto Express". cleartrip.com. Retrieved 10 मार्च 2017.\n↑ "Kolkata-New Delhi Duronto Express!". My News.in. 19 September 2009. Archived from the original on6November 2009. Retrieved 23 September 2009.\nविकिमीडिया कॉमंस पर संबंधित मीडिया दुरंतो एक्सप्रेस पर मौजूद बा।\nDuronto trains at India Rail Info\nVideos of Sealdah-New Delhi Duronto\nDuronto Map – Latest\n"https://bh.wikipedia.org/w/index.php?title=दुरंतो_एक्सप्रेस&oldid=692804" से लिहल गइल\nएह पन्ना पर आखिरी बेर संपादन 11 मई 2021 के 09:16 बजे भइल रहल।


निरहुआ के पचासवीं फिलिम होखी ‘निरहुआ हिन्दुस्तानी’ – Anjoria\nApril 11, 2014 Editor फिल्म, मनोरंजन 1\nभोजपुरी सिनेमा के जुबली स्टार दिनेशलाल यादव निरहुआ के 50वीं फिलिम ‘निरहुआ हिन्दुस्तानी’ बॉक्स ऑफिस पर धमाल मचावे ला तइयार हो गइल बा.\nआदिशक्ति इंटरटेनमेंट, निरहुआ इंटरटेनमेंट प्रा०लि० अउर राहुल खान प्रोडक्शनस् के पेशकश एह फिलिम में निरहुआ केन्द्रीय भूमिका में बाड़न जिनकर किरदार एगो सोझउक गॅवई नवही के बा. निरहुआ कहत बाड़न कि ई फिलिम मील के पत्थर साबित होखी आ भोजपुरी सभ्यता संस्कृति के बल दीहि. बतावत बाड़न कि ई उनकर पचासवीं फिलिम ह आ एकरा के बढ़िया बनावे ला पूरा यूनिट काम कइले बा. काहे कि निरहुआ चाहत रहलन कि ई फिलिम हर तरह से खास बनो.\nप्रवेशलाल यादव आ राहुल खान के बनावल एह फिलिम के निर्देशक बाड़न सतीश जैन. गीतकार प्यारेलाल यादव, संगीतकार राजेश रजनीश, छायाकार सत्यप्रकाश, संपादक संतोष हरावड़े, नृत्यनिर्देशक कानू मुखर्जी आ रामदेवन बाड़े.\nमुख्य कलाकारन में दिनेशलाल यादव निरहुआ, नईकी अदाकारा आम्रपाली, संजय पाण्डेय, अयाज खान, किरण यादव, संजय वर्मा, आशा शर्मा, गोपाल राय, असगर, इमरान, राहुल खान, मलिशका वासु, पल्लवी, सोनी शर्मा, रत्नेश बरनवाल अउर पाखी हेगड़े बाड़ी जिनका प एगो खास गीत फिलिमावल गइल बा.\nआजुकाल्ह एकर पोस्ट प्रोडक्शन के काम मुम्बई में जोर शोर से जारी बा.\n‘प्यार हो के रही’ बिहार के ७५ सिनेमाघरन में रिलीज़\nMy fevaret nirahu


हिजाब - विकिपीडिया\nएगो ट्यूनीशियाई औरत इस्कार्फ़ पहिरले।\nहिजाब एक किसिम के पहिरावा के चीज हवे जे कुछ मुसलमान औरतन द्वारा परिवार से बाहर के मरद लोगन के मौजूदगी में पहिरल जाला, शरीर के सबसे ऊपरी हिस्सा कपार, गर्दन आ छाती पर लपेट के तोपे के कामे आवे ला। एह रिवाज चाहे बेहवार के ब्याख्या कई तरह से कइल जाला; कुछ लोग एकरा के पहिरावा के शालीनता आ शुचिता माने ला, कुछ लोग एकरा के औरतन के बाहरी दुनियाँ से अलग काट के रखे वाला रिवाज माने ला; कुछ दार्शनिक ब्याख्या अइसनो बा जेकरे हिसाब से एह शब्द के अरथ "अइसन परदा जे ब्यक्ति के, चाहे दुनियाँ के, ईश्वर से अलग करे" वाला चीज के रूप में लगावल जाला। कुछ दसा में औरतन के अलावा मरद लोग भी हिजाब पहिरे ला; औरतन के हिजाब पहिरे के बिरोध में आ औरतन के साथे आपन एकजुटता देखावे खातिर।\nकुरान, हदीस आ परंपरागत अरबी धार्मिक ग्रंथ सभ के माने वाला कुछ लोग के हिसाब से ख़िमार कपार पर ओढ़े वाला इस्कार्फ़ नियर चीज होला जबकि हिजाब, अलग करे वाला परदा के खातिर इस्तेमाल होखे वाला शब्द हवे जे इस्लाम में पहिनावा के शालीनता के नियम सभ में इस्तेमाल होला। कुछ लोगन के अइसन मानल बाटे कि कुरान औरतन आ मरद लोगन के सभ्य-शालीन तरीका के पहिरावा के निर्देश भर देला। बाद के निर्देश सब कुरआन के बाद के चीज हदीस आ ओह पर बिचार (फ़िक़्ह) से आइल हवें। जबकि कुछ लोगन के मोताबिक ई रिवाज सीधे कुरआन के आयत में बर्णित हिजाब के संदर्भ सब से आइल हवे। कुछ लोग माने ला कि कुरआन खुद अइसन निर्देश ना देला कि औरत हिजाब पहिरें। कुरान के आयत सभ में हिजाब के संदर्भ ओह परदा खातिर आइल बा जे मुहम्मद के घर के मुख्य हिस्सा के उनके मेहरारू लोगन के निवास वाला हिस्सा से अलगा करे खातिर इस्तेमाल होखे, अइसन बिचार करे वाला लोग के दावा बा कि ई हिजाब पहिरे के निर्देश खाली मुहम्मद के औरत लोगन खातिर रहे आमतौर पर सगरी औरतन खातिर ना।\nआधुनिक संदर्भ में कइल अध्ययन सभ में इहो सोझा आइल बा कि हिजाब पहिरे के कारण में शालीनता आ निजता के रक्षा करे के अलावा अइसन मान्यता भी बा कि एकरा के एह कारन से पहिरल जाला कि कुरआन में एकरा के पहिरल बेहतर मानल गइल बा।\nकई देसन में हिजाब पहिरे के कानूनी तौर पर जरूरी मानल गइल बा, कई देसन में एकरा के कौनों जरूरी चीज ना मानल जाला आ कई देसन में पब्लिक में चाहे कुछ जगहन पर हिजाब पहिरे पर रोक (प्रतिबंध) भी लगावल गइल बा। सऊदी अरब में, पब्लिक में हिजाब पहिरल कानूनी तौर पर जरूरी ना बाटे। कुछ इस्लामी देसन में ई पहिरल कानूनी तौर पर जरूरी बाटे। कुछ यूरोपीय आ इस्लामिक देसन में एह पर रोक भी लगावल गइल बा।\n↑ Everyday Life and the Sacred: Re/configuring Gender Studies in Religion (in English). BRILL.6नवंबर 2017. ISBN 978-90-04-35379-4.\n↑ "Men in Iran are wearing hijabs in solidarity with their wives - here's why". The Independent (in British English). 2016-07-31. Retrieved 2016-11-30.\n↑ "The Hijab of Men – Islamic Insights". www.islamicinsights.com. Retrieved 2016-11-30.\n↑ "These Iranian men in hijabs are takingastand for women and against moral policing". The Indian Express. 2016-07-31. Retrieved 2016-11-30.\n↑ "Iranian men don hijab to challenge strict veil law". ABC News (in Australian English). 2016-08-03. Retrieved 2016-11-30.\n↑ Fedorak, Shirley A. (13 जून 2012). Anthropology Matters (in English). University of Toronto Press. ISBN 978-1-4426-0593-0.\nविकिमीडिया कॉमंस पर संबंधित मीडिया Hijab पर मौजूद बा।\n"https://bh.wikipedia.org/w/index.php?title=हिजाब&oldid=709727" से लिहल गइल\nCS1 British English-language sources (en-gb)\nCS1 Australian English-language sources (en-au)\nएह पन्ना पर आखिरी बेर संपादन 12 फरवरी 2022 के 04:36 बजे भइल रहल।


राष्ट्रीय सहारा मनलस अंजना के नंबर वन – Anjoria\nसिनेमा भोजपुरी के हॉट केक आ बॉक्स ऑफिस के रानी कहाए वाली अभिनेत्री अंजना सिंह के हासिल में एगो अउर हासिल जुड़ गइल जब राष्ट्रीय दैनिक समाचार पत्र अपना सर्वे में इनका के साल 2012 के नंबर वन अभिनेत्री मनलस. एही समूह के टीवी चैनलो उनुका के दुसरका जगहा पर रखलसि. बस दुइए बरीस में फर्श से अर्श पर पहुचल ई अभिनेत्री हाल ही में अपना फिलिमन के सिल्वर जुबली पूरवली.\nराष्ट्रीय सहारा अपना नयका विशेषांक में सिनेमा भोजपुरी के लेखा जोखा प्रकाशित कइलस जवना में अंजना सिंह के साल 2012 के सबले हिट अभिनेत्री कहल गइल बा. अभिनेतन में ई खिताब मिलल बा खेसारी लाल यादव के.\nएही समूह के टी वी चैनल सहारा समय बिहार पाखी हेगड़े को नंबर वन आ अंजना सिंह को नंबर टू बतवलसि. अभिनेतन में दिनेश लाल यादव निरहुआ के नंबर वन आ खेसारी लाल के नंबर टू मनलस.\nअभिनेत्री अंजना सिंह खुश बाड़ी कि अब समाचारो पत्र उनुका के प्रमुखता देबे लागल बाड़ें. एह नंबर गेम के खारिज करत अंजना सिंह कहली कि पाखी हेगड़े, रानी चटर्जी आ मोनालिसा उनका से सीनियर आ उम्दा कलाकार हईं आ रहीहें. ओह लोग से हमेशा कुछ ना कुछ सीखे के मिलत रहेला.


जाति-धर्म से आगे निकलल छठ के त्योहार - JaiBhojpuri.com\nPosted by Admin on October 31, 2011 at 1:30am\nजमशेदपुर। बिहार/उत्तर प्रदेश के सूर्य उपासना के प्रमुख पर्व छठ ना खाली ओहिजा के निवासी लोग मनायेला, बल्कि मारवाड़ी, बंगाली अउर ओडि़या परिवारन का संगे-संगे कुछ मुस्लिम लोगन में भी एकरा प्रति अटूट आस्था बाटे। एह लोगन के कहनाम बा कि जवना मनोकामना के पूर्ति खातिर ई लोग छठ पूजा शुरू कइल, ऊ पूरा हो गइल, जेकरा वजह से एह लोगन के आस्था काफी बढ गइल। आईं, हमनी का समाज के अलग-अलग तबका में छठ मनवला के बारे में बात करीं। मुस्लिम समाज\nअब एकरा से शायद छठी माई के प्रति आस्था के पराकाष्ठा ही कहल जाई कि बिदुपुर (वैशाली जिला) के मोहनपुर गांव के मुस्लिम बस्ती में छठ के गीत गूंज रहल बाटे। समाज के बांटे वालन के चुनौती देय एहिजा कुछ मुस्लिम महिला लोग ईद-बकरीद का जइसहीं भक्ति अउर श्रद्धा के साथ विधि पूर्वक छठ पूजा कइ रहल बा लोग। एह छोटहन मुस्लिम बस्ती में नजमा खातून के रहेला, जहंवा हर साल नियम पूर्वक छठ व्रत कइल जाला। पड़ोस के हिन्दू बहिनन नियन नजमा खुद नहाय-खाय के साथ चार दिवसीय छठ व्रत के अनुष्ठान शुरू कइली।\nछठ पर्व के समय एह बस्ती में कदम रखे वाला अनजान लोग छठ गीत के आवाज सुनते ही थम जाला, कुछ लोग ई मान लेवेला कि शायद एह मुस्लिम बस्ती में कवनो हिंदु के घर होई, लेकिन गांव वालन खातिर ई कवनो नया बात नइखे। ओह लोगन के पता बा कि नजमा पूरा श्रद्धा से छठ व्रत करेली। पहिले ऊ व्रत करते समय अकेला पड़ जात रहली, लेकिन अब उनुकर पूरा परिवार उनका संगे रहेला। घर के महिला लोग पूजा खातिर गेहूं धोये-पसारे से लेके प्रसाद तैयार करे, अउर छठ घाट जाये तक में उनकर मदद करेला। शुरुआत में त बस्ती वालन के भी नजमा के ई पर्व कइल खटकत रहे, लेकिन अब केहु के कवनो एतराज नइखे। बस्ती वाला लोग जानेला कि छठी मइया ही नजमा के बेटी के सुना कोख भरले बाडी। नजमा खुद बतावेली कि उनकर बेटी के निकाह के दस-बारह साल हो गइल रहे, लेकिन ओकरा घर में बच्चा के किलकारी ना गूंजल। अपना पडोस के हिन्दू बहिनन से छठी मइया के महिमा के बखान सुनला के बाद ऊ बेटी खातिर मन्नत मंगली। छठी मइया उनकरा फरियाद सुन लिहली, अउर उनका घर में खुशी लवट आइल। नजमा इहो वादा कइली कि जब ले ऊ जीवित रहिहें, व्रत कइल ना छोडिहें।\nजमशेदपुर के एगो मारवाड़ी परिवार के शांति देवी जोशी बतावेली कि उनकर हर मनोकामना छठी मइया के कृपा से पूरा भइल बाटे। जब ऊ शादी के बाद रामगढ़ मायके से जमशेदपुर ससुराल अइली, तब एहिजा पूजा ना होत रहे। मायके में उनकर माई हमेशा छठ करस, ओह से ऊ एहिजा शुरु कइ देहली। छठी माई के कृपा तीन गो लइका आ एगो लइकी भइली सन। उनकर बडका लइका मनोज के दूगो लइकी रहली सन, लइका ना रहे। ओकरा खातिर ऊ सात बरिस पहिले व्रत शुरू कइलन, त उनका भी लइका हो गइल, जेकर नांव विशाल बा। लायंस क्लब के पदाधिकारी बैजनाथ जोशी के पत्‍नी शांति देवी एह साल स्वास्थ्य ठीक ना भइला का वजह से अपना बहू निर्मला के पूजा के भार दे रहल बाडी, जे एह साल से एह परंपरा के आगे बढइहें।\nमानगो पारस नगर (जमशेदपुर) निवासी सुभाष चंद्र भट्टाचार्य के पत्‍नी रीना पिछला 35 साल से छठ पूजा कइ रहल बाडे। ऊ कहली कि हम बेटा भइला के मनौती मंगले रहनी, जवन कि पूरा भइल। अब उनकर बेटा (डॉ. अभिजीत भट्टाचार्य) भी छठ पूजा करेलन, अउर पिछला 11 साल से ऊ दंडवत करत सूर्य देवता के अरघ देवे जालन। रीना भटटाचार्य के कहनाम बा कि उनका घर के छत पर कई गो बंगाली परिवार के महिला लोग छठ पूजा के खरना आदि के अनुष्ठान करेला।\nजमशेदपुर स्थित एगो ओडि़या परिवार के नवीन गौड़ हर साल अपना पत्‍नी कमली देवी का संगे छठ पूजा करेलन। हालांकि ऊ अउर उनकर पत्‍नी अपना घरे अनुष्ठान ना करेला लोग, लेकिन पड़ोस में रहे वाला छठ व्रती परिवार के पूजा के सामान अउर सूप चढ़ाये खातिर देला लोग। ओकरा बाद छठ के दिने उनुकर पूरा परिवार भगवान भास्कर के अ‌रघ देवे स्वर्णरेखा नदी घाट पर जाला। नवीन कहलन कि पहिले रुपया-पइसा के लेके काफी तकलीफ होत रहे, लेकिन जब से छठी माई से प्रार्थना कइलन, त काम बन गइल।\nTags: chhath, छठ Like 16 members like this\nComment by sanjay kumar singh on October 31, 2011 at 8:47am एडमिन जी प्रणाम ,\nहमनी के संस्कृति में पर्व त्यौहार के बड़ा महत्व होला , विशेषकर छठ के . जाति- भेद आ धार्मिक असहिष्णुता खातिर एह में कवनो जगह ना होला . हमरा गांवे भी छठ घाट पर हिन्दू -मुस्लिम के अद्भुत संगम होला . कई जाना मुस्लिम पियरी पहिन के सूर्य भगवान् के अर्घा देत अपना मनोकामना के पूरा करे खातिर प्रार्थना करेलन . छठी माई के प्रसाद हर मुस्लिम घर में जाला आ सभे बड़ा श्रधा से प्रसाद ग्रहण करेला . हमरा मुहल्ला में एगो मतिजन दादी रहली जवन कोशी भरत समय माई आ ईया संगे छठी माई के गीत भी गावस . साँचो अद्भुत बा ई त्यौहार . जय हो छठी माई , जय भोजपुरी Comment by sanjay panday on October 31, 2011 at 10:49am edmin ji parnamajai bhojpuri |\nbahut niman lagal sun ke ,halaki bhojpuria parmpara aisane\nba ki har log har jagah manavela |mumbai me bhi chhath ke din\npata na chalat kiemumbai ha |chhath mai sabka par apan kripa banavale rakhas |\njai bhojpuri sanjay pandey Comment by नबीन भोजपुरिया ( NB ) on October 31, 2011 at 11:54am एडमिन जी प्रनाम आ जय भोजपुरी\nजहवा आजु के घरी समाज जाति धरम छेत्र के नाव प टुटि रहल बा ओजुगे भोजपुरियन के महापर्व छठ पुजा पे संवसे भारत एक ठवे जुडि रहल बा ! का धरम का जाति का छेत्र , सज्जे के लोग छठ पुजा खाति , छठ माई से मनोकामना खाति जुटि रहल बा !\nबहुत बरिआर समाचार बा आ ई देखा रहल बा की छठ पुजा पर्यावरण के सम्हारे के संगे संगे आध्यात्मिक पहल के संगे संगे राष्ट्रवाद के पाठ भी पढा रहल बा ! हमरा गर्व बा की छठ माई के आंचर मे हमार जनम भईल बा !\nजय भोजपुरी जिआ भोजपुरी Comment by Anoop Srivastava on October 31, 2011 at 1:24pm एडमिन जी प्रनाम,\nआपसी भाईचारगी, नेह आ आस्था के अइसन तालमेल अपना भोजपुरिया माटी के खास विशेषता रहल बा ... दर असल हमनी के समाज में, पर्व आस्था के साथ-साथ प्रकृति से भी जुड़ल बा जवना के चलते कौनो जाति-धर्म के लोग एकरा संगे पूरा निष्ठा से जुड़ जाला ...दुर्गा पूजा आ मोहर्रम के जलूस में, अक्सर जहाँ शान्ती भंग होखला के डर बनल रहेला, ओहीं हमरी इहँवा सब लोग मिलजुल के ओमे शामिल होला ..ईहे अपने माटी के खासियत बा ... बहुत बहुत धन्यवाद रउआ के एतना नीमन जानकारी हमनी के संगे बँटला खातिर ... जय भोजपुरी । Comment by Rajeev Mishra "राजीव भोजपुरिया" on November 1, 2011 at 12:02am pranam admin jee !\nbahut sunar sanesh raura pahunchawni humni tak !\neh se pratit hota ki eh parv ke khashiyat ka ba\neh mai sanskriti ke jhalak ke sange sange aastha\nvishwash ke jhalak ba .............ehe ego aisan parb h\nje me bhagt auru bhagwan aamne saamne rahele !\njai ho aadity narayan jai chhathi maiya\njai bhojpuri jiya bhojpuri !\nComment by NOORAIN ANSARI on November 9, 2011 at 8:18am admin जी प्रणाम और जय भोजपुरी,\nआपसी भाईचारा, बिश्वास, श्रधा अउर आस्था के महा पर्व छठ में हर बर्ग के लोग सम्मलित होला एहिमे कौनो संदेह नइखे.\nछठ के पर्व आवते ही गावं मोहल्ला में जवन सुंदर वातावरण बनेला वू हर धर्म अउर जाति से काफी ऊँचा मानल जाला..\nबचपन में जब घरे रहल जाव तो छठ के दिन घाट पे जाए खातिर हमनी के उत्साह बगल के मिश्रा जी परिवार के लड़िकन से थोडा भी कम ना रहे..\nवुहे श्रधा वुहे आस्था आज भी मन के कोना में जीवित बा..समय बदल गईल आदमी घर छोड़ के बाहर आ गईल पर छठ मयिया के प्रति प्रेम अउर श्रधा में थोडा भी कमी ना आईल............आज भी हर साल छठ के घाट पर जाए के आदत ज्यों के त्यों बरकरार बा........छठी मईया के गीत सुन के ही बचपन क्षणिक ही सही फिर दुबारा लौट जाला....................................\nबहूत बहूत धन्यवाद जय छठी मईया Comment


कुंअर सिंह जयंती के तइयारी – टटका खबर\nवीर कुंअर सिंह के जयंती का मौका पर परसो तेइस अप्रेल के पटना के एसकेमेमोरियाल हॉल में विजयोत्सव मनावल जाई.समारोह के आयोजन वीर बांकुरा बाबू वीर कुंअर सेवा समिति करत बिया आ उद्घाटन करीहें मुख्यमंत्री नीतीश कुमार. एह समारोह में राज्य भर के लोग शामिल होखी जवना खातिर समिति जोर शोर से तइयारी करे में लागल बिया.\nTags: कुँअर सिंह


एक विश्वसनीय तरीका , पैसा बनाने के लिए मोबाइल सॉफ्टवेयर, Bihar Election 2020: बिहार चुनाव में 'सन ऑफ मल्लाह' को क्यों इतना भाव दे रही बीजेपी? जानें सारा गणित\nBihar Election 2020: बिहार चुनाव मएक विश्वसनीय तरीका , पैसा बनाने के लिए मोबाइल सॉफ्टवेयर,ें 'सन ऑफ मल्लाह' को क्यों इतना भाव दे रही बीजेपी? जानें सारा गणित\nDiwali 2020: यहां बिक रहे हैं गाय के गोबर से बने 12 आइटम, घर बैठें ऐसे खरीदेंखेल मेकअप पैसा खेल खेलने के लिएBihar Election: बीजेपी ने झोंकी ताकत, आरा-बक्सर मेंहै कि मेकअप पैसा तेजी से कर पैसा एप्लिकेशन जेपी नड्डा तो अरवल समेत तीन जगहों पर गरजेंगे योगी\nबीजेपी पर भड़कीं ममता बनर्जी, कहा- पुलिस को बदनाम करने की कोशिश कर रही है पार्टीखेल मेकअप पैसा खेल खेलने के लिए\nफोटोग्राफर ने दिखाया अलग-अलग देशों की 'मां का प्यार', दिल को छू लेंगी ये तस्वीरेंएक विश्वसनीय तरीका , पैसा बनाने के लिए मोबाइल सॉफ्टवेयर,\nहाल ही में अद्यतित ：2021-01-24 23:23:54


सूजी के पापड़ बनाने की विधि हिंदी में बताये? » Suji Ke Papad Banane Ki Vidhi Hindi Me Bataye - Download the Vokal App\nसूजी के पापड़ बनाने की विधि हिंदी में बताये?...\nहजरत सूजी का पापड़ बनाना चाहते हैं तो पहले 2जी लीजिए उसको बहुत टाइपिंग नहीं होती है अच्छे से गिरने के बाद आपकी तो प्रीपेड या लीजिए उनको अच्छे से बोल दीजिएगा घुटने में के टाइम पर उसके अंदर नमक मिर्च मसाला जो भी आप मिलाना चाहिए वह मिला सकते हैं फिर उसकी प्रिया और लेकर छोटी-छोटी उसको अच्छे से पतला पतला दे दीजिए उसके बाद उसमें सिखा दीजिए और उसके बाद आपके पापा तैयार हैं आप उनको रिप्लाई करके या फिर ऐसी तबीयत ठीक कर खा सकते हैं\nhazrat suji ka papad banana chahte hain toh pehle ji lijiye usko bahut typing nahi hoti hai acche se girne ke baad aapki toh prepaid ya lijiye unko acche se bol dijiyega ghutne me ke time par uske andar namak mirch masala jo bhi aap milana chahiye vaah mila sakte hain phir uski priya aur lekar choti choti usko acche se patla patla de dijiye uske baad usme sikha dijiye aur uske baad aapke papa taiyar hain aap unko reply karke ya phir aisi tabiyat theek kar kha sakte hain\nहजरत सूजी का पापड़ बनाना चाहते हैं तो पहले 2जी लीजिए उसको बहुत टाइपिंग नहीं होती है अच्छे\nअब सोने पापड़ बनाने की विधि हिंदी में बताए तो दोस्तों पापड़ भेसानिया साबूदाने कीऔर पढ़ें


रवि किशन बनले साल के सर्वश्रेष्ठ अभिनेता – Anjoria\nभोजपुरी फिल्मन के सदाबहार सुपर स्टार रवि किशन एहू साल के सर्वश्रेष्ठ भोजपुरी अभिनेता चुनाइल बाड़े जबकि अभिनेत्रियन में मोनालिसा अव्वल आइल बाड़ी. भोजपुरी के पहिला मनोरंजन चैनल “महुआ” के सहयोगी चैनल “महुआ न्यूज़” साल २०१० के फिल्मन पर आधारित एगो कार्यक्रम तैयार कइले रहे जवना में एह साल रिलीज़ सगरी फिल्मन के शामिल कइल गइल रहे. ओकरा के देखा के फिल्म के सफलता आ अभिनय के आधार पर दर्शकन से राय माँगल गइल रहे. ओही आधार पर रवि किशन के सर्वश्रेष्ठ अभिनेता मानल गइल. दोसरका नंबर पर पवन सिंह आ तिसरका पर दिनेश लाल यादव निरहुआ रहलें. उल्लेखजोग बा कि रवि किशन लगभग एक सौ चालीस गो भोजपुरी फिल्मन में बतौर मुख्य अभिनेता काम कइले बाड़न. जहाँ तक साल २०१० के बाति बा त रवि किशन खातिर ई साल उनका फ़िल्मी करियर के सर्वश्रेष्ठ बरीसन में से एगो रहल. भोजपुरी के अलावा हिंदी फिल्म, विज्ञापन, छोटका परदा आ दोसर भाषाई फिल्मनो में रवि किशन आपन जलवा बिखेरलन. जहां ले अवार्ड आ सम्मान के बाति बा त रवि किशन सगरी जेन के पाछा छोड़ दिहले बाड़न. बिहार के मुख्यमंत्री नीतीश कुमार का हाथ से बिहार रत्न, बिहारी अस्मिता सम्मान, छतीसगढ़ के मुख्यमंत्री डॉ. रमण सिंह के हाथ से कला सम्राट सम्मान, लगातार पांचवा हालि सर्वश्रेष्ठ भोजपुरी अभिनेता के पुरस्कार, समेत लगभग दू दर्ज़न अवार्ड आ सम्मान पर रवि किशन आपन कब्ज़ा जमवलन. कुल मिलाके कहल जा सकेला कि रवि किशन ला साल २०१० उनका सर्वश्रेष्ठ सालन में से एगो रहल आ उनकर आवे वाली फिल्मन के देखत कहल जा सकेला कि उनकर बादशाहत अगिलो साल कायम रही.


निकरे खे तरसे - Khabar Lahariya (खबर लहरिया)\nखबर लहरिया ताजा खबरें\tनिकरे खे तरसे\nजिला महोबा, ब्लाक चरखारी, गांव अस्थौन ओर रिवई। ई दोनऊ गांवन में गांव के भीतर पक्का रास्ता न होए के कारन आदमियन को बाहर निकरे के लाने बोहतई परेशानी आउत हे। गांव के आदमियन ने प्रधान से लेके बी.डी.ओ. तक को दरखास दई हे, पे समस्या जेसी के तेसी हे। अस्थौन की रामरती, शुरेश ओर रानी बेगम ने बताओ कि वार्ड नम्बर दो में लगभग एक किलो मीटर रास्ता नई बनी हे। जा गांव के भीतर जाए खा मेंन गली आय। हमाये मुहल्ला के बीस घर हें,जिते बरसात में पूरे रास्ता में पानी भर जात हे। ऊ समय हम अपने घरन में कैदी के जेसे रहत हे। बच्चन खा स्कूल जाए में गिरे को डर बनो रहत हे। ई रास्ता से हजारन आदमी निकरत हें। बरसात में रास्ता में एक फुट गहरे गड्ढा हो जात हें। जीसेे जानवर भी दलदल में फंस जात हें।\nप्रधान छोटेलाल से ई मामले में बात करंे खा केऊ दइयां गए हें, पे ऊ नई मिल पाये हें।\nरिवई गांव के नीतेद्र ओर केशन कछू एसो बताउत हें। हमाये गांव के मलखान गली में रास्ता न होय के कारन निकरे में परेशानी आउत हे। हमाओ गांव पिछले पंचवर्षीय में अम्बेडकर गांव हो चुको हे। पे जा रास्ता नई बनवाई हे। प्रधान भजनलाल से ईखे बारे में बात करे की कोशिश करी पे ऊने कोनऊ जवाब नई द ओ हे। बी.डी.ओ. प्रदीप कुमार पाण्डेय ने कहो कि में एते अभे आओ हों। अब पता चलो हे तो ऊं गांवन की जांच करी जेहे। अगर गड़बड़ी मिलहे तो आगे कारवाही करी जेहे।


कोइलवर पुल - यूनियनपीडिया, अर्थ वेब विश्वकोश\n8 संबंधों: दीघा-सोनपुर रेल-सह-सड़क पुल, पटना, भोजपुर (बिहार), महात्मा गाँधी सेतु, मुग़लसराय, राजेन्द्र सेतु, सोन नदी, आरा।\nनई!!: कोइलवर पुल और दीघा-सोनपुर रेल-सह-सड़क पुल · और देखें »\nनई!!: कोइलवर पुल और पटना · और देखें »\nनई!!: कोइलवर पुल और भोजपुर (बिहार) · और देखें »\nनई!!: कोइलवर पुल और महात्मा गाँधी सेतु · और देखें »\nनई!!: कोइलवर पुल और मुग़लसराय · और देखें »\nनई!!: कोइलवर पुल और राजेन्द्र सेतु · और देखें »\nनई!!: कोइलवर पुल और सोन नदी · और देखें »\nनई!!: कोइलवर पुल और आरा · और देखें »


पुआ बनाने की विधि हिंदी में बताये? » Pua Banane Ki Vidhi Hindi Me Bataye - Download the Vokal App\nपुआ बनाने की विधि हिंदी में बताये?...\nPua Banane Ki Vidhi Hindi Me Bataye\nपटना की पुआ बनाने की विधि हिंदी में बताइए करवा दो तरह से आप उसी की यादों में ना करें अगर आपको जाना है तो सबसे अच्छा माध्यम है कि आप इंटरनेट के जरिए तुमसे सीख ले आपको अच्छी तरह से बनाने की विधि जान सकते हैं\npatna ki puaa banane ki vidhi hindi me bataiye karva do tarah se aap usi ki yaadon me na kare agar aapko jana hai toh sabse accha madhyam hai ki aap internet ke jariye tumse seekh le aapko achi tarah se banane ki vidhi jaan sakte hain\nपटना की पुआ बनाने की विधि हिंदी में बताइए करवा दो तरह से आप उसी की यादों में ना करें अगर आ


वाहन रजिस्ट्रेशन गाइडलाइन : अगर एचएसआरपी ना लगावल गईल त रउवा के पांच हजार के जुर्माना देवे के होई - खबर भोजपुरी\nए नंबर वाला गाड़ी के अब छूट ना मिली\nजवना वाहन मालिक के गाड़ी में अंतिम नंबर 0, 1,2अवुरी3बा, उ तुरंत हाई सिक्योरिटी रजिस्ट्रेशन प्लेट (एचएसआरपी) लगवा लें, ना त पकड़ा गईला प पांच हजार रुपया के भारी जुर्माना देवे के होई। 15 मई के बाद अइसन गाड़ी के चालान क के जुर्माना लगावल जा सकता। सभे गाड़ी के अंतिम संख्या के मुताबिक उच्च सुरक्षा के रजिस्ट्रेशन नंबर प्लेट राखल अनिवार्य क दिहल गईल बा। एकरा खातिर संख्यावार तारीख तय कईल गईल रहे|\nएह वेबसाइट पर एचएसआरपी बुक करा लीं\nआवेदक एचएसआरपी इंस्टॉल करावे खातिर www.siam.in वेबसाइट पर आपन ऑनलाइन आवेदन कर सकेलें. फर्जी वेबसाइट से गाड़ी मालिकन से बचे के चाहीं.\nअब 15 अगस्त तक अंतिम नंबर चार अवुरी पांच के एचएसआरपी लगा लीही: शून्य से तीन नंबर के बाद अब गाड़ी के अंतिम नंबर चार अवुरी पांच के बारी बा। एकरा खातिर आखिरी तारीख 15 अगस्त 2022 तय कइल गइल बा.\nबाकी निजी वाहन में एचएसआरपी लगावे के तारीख तय कईल गईल\n15 अगस्त 2022 तक – अंतिम नंबर के अंत में4अवुरी5वाला पंजीकृत गाड़ी।\n15 नवंबर 2022 तक – नंबर के अंत में6अवुरी7के संगे पंजीकृत गाड़ी।\n15 फरवरी 2023 तक – नंबर के अंत में 8 अवुरी9वाला पंजीकृत गाड़ी।\nपांच हजार रुपया के जुर्माना के प्रावधान : नाया नंबर प्लेट ठीक ना कईला प गाड़ी चलावत पकड़ा गईल त गाड़ी के मालिक के पांच हजार रुपया जुर्माना देवे के होई। प्रवर्तन टीम के चालान आ जुर्माना वसूले के अधिकार बा.\n2520100cookie-checkवाहन रजिस्ट्रेशन गाइडलाइन : अगर एचएसआरपी ना लगावल गईल त रउवा के पांच हजार के जुर्माना देवे के होईyes


नागपंचमी – Anjoria\nनागपंचमी के शूटिंग बिहार का सीतामढी में शुरु\nए ९ फिल्म्स के बैनर तर बने जात ‘नागपंचमी’ फिलिम के शूटिंग बिहार का सीतामढी में जुलाई के पहिला हफ्ता से शुरू होखे वाला बा. निर्देशन शाहिल शन्नी करत बाड़न आ निर्माता हउवें वीरेंद्र आर.सिंह अउर उपेन्द्र आर.सिंह. एह लोग के कहना बा कि धार्मिक फिलिम होखला का बावजूद ईपूरा पढ़ीं…


चना दाल तड़का बनावे के विधि | जोगीरा\nHome भउजाई के रसोई चना दाल तड़का बनावे के विधि\nचना दाल तड़का बनावे खातिर सामान\nचना दाल तड़का के बिहारी स्टाइल में बनावे के विधि:\nचना दाल तड़का बनावे के विधि के वीडियो नीचे देखीं\nपरनाम ! स्वागत बा राउर जोगीरा डॉट कॉम प, आज रउवा सबके रिंकी पंडित जी चना दाल तड़का बनावे के रेसिपी बतायेब, पढ़ीं आ नीचे वीडियो देखीं आ आपन राय जरूर दीं कि रउवा सब के रिंकी पंडित जी ई भोजपुरिया व्यंजन के रेसिपी कइसन लागल रउवा सब से निहोरा बा कि एह वीडियो के शेयर जरूर करीं।\nआज हम चना के दाल के तड़का बिहारी स्टाइल में बनावे जा तानी। चना दाल तड़का सब लोग के बड़ा पसन पड़ेला । अपना किहा शादी बियाह के भोज में चना दाल के तड़का खूब बनेला आ सब केहू बड़ा चाव से खाला ।\nचना दाल के तड़का के रउवा दस मिनट में बना के घर के सारा सवांग के खिया सकेनी। जब रउवा घर में कउनो तरकारी न होखे त रउवा चना दाल तड़का बना सकत बानी बनाई, त आई बनावल शुरू करल जाओ।\nचनादाल- २०० ग्राम\nआदी- आधा इंच भुजरी-भुजरी काटल\nलहसुन के जावा- आठगो से दासगो भुजरी-भुजरी काटल\nटमाटर- एगो बड़हन चुकी काटल\nजीरा-आधा चम्मच खाडा\nपियाज़- एगो मीडियम आकार के कुटरी-कुटरी काटल\nमंगराइल – तनिसुक\nनिमक- अपना हिसाब से\nहरदी- आधा चम्मच से तानी सुक कम\nहरियर मरिचा- चार गो से पांच गो भुजरी-भुजरी काटल\n१. चना दाल तड़का बनावे खातिर पहिले दाल के धो के कुकर में डाल दी अउरी ओकरा बाद ओमे आधा चम्मच निमक अउरी आधा चम्मच से तनी सुक कम पिसल हरदी डाल दी अउरी कुकर के बंद कर दिहि आ दाल के मधिम आंच पे दू सिटी लगा के दाल के उसीन लीं ।\n२. दाल में तड़का लगावे खातिर एगो कराही में एक चम्मच करू तेल डाल के तेल गरम कर ली । तेल के गरम होखला के बाद ओह में जीरा डाल दीं आ जीरा के चटकला के बाद काटल आदी, काटल लहसुन अउरी काटल हरियर मरिचा डाल के थोड़ देर भुज लीं जबले सब तनी-मनी लाल ना हो जाव ।\n३.ओकरा बाद काटल पियाज़ के डाल के भुज लेवे के बा, पियाज़ के भुजइला के बाद काटल टमाटर और तनिसुक मंगराईल डाल के भुज लीं । जब ले टमाटर निमन से पाक न जाव।\n४. टमाटर के पकला के बाद ओह में उसीनल दाल के डाल दीं आ ओकरा के चला के तोप दीं आ दू मिनिट एकरा के मधिम आंच प डभका लीं । दू मिनिट बाद तनीसुक हरियर धनिया के काट के डाल लीं अउरी गैस बंद कर लीं।\nहमनी के बिहारी स्टाइल चना दाल के तड़का बन के तइयार हो गइल बा रउवा इ तड़का के रोटी चाहे भात के संगहे खाई अउरी अपना घरो में सब केहू के खियाई ।\nपिछला लेखधनंजय तिवारी जी के लिखल भोजपुरी कहानी दुःखवा हरेलू हो बेटी\nअगिला लेखमहादेव कुमार सिंह जी के लिखल भोजपुरी कहानी दहेज के मार\nसुनील कुमार तंग जी के लिखल भोजपुरी ग़ज़ल


अक्षरा सिंह अब खेसारिओलाल का संगे – Anjoria\nहैदर काजमी के फिल्म ‘कालिया’ के रिलीज का पहिलही से अक्षरा सिंह भोजपुरी फिल्म जगत में गरमागरम लिट्टी बन गइल बाड़ी जेही कालिया के प्रोमो देखत बा उहे तारीफ करे में लाग जात बा अक्षरा सिंह के. ‘सत्यमेव जयते’ में रवि किशन क नायिका बनके अपना कैरियर के शुरुआत करे वाली अक्षरा सिंह आज हर बड़का स्टार संगे फिलिम करत बाड़ी. दिनेश लाल यादव ‘निरहुआ’ साथे ‘एक बिहारी सौ पर भारी’ के शूटिंग अक्षरा सिंह हाल ही में ख़तम कइली. पवन सिंह साथे ‘बजरंग’ सफलता के डंका बजावत बावे. अब अक्षरा सिंह खेसारी लाल यादव संगे एगो फिल्म बतौर मुख्य नायिका खातिर साइन कइले बाड़ी. एकर निर्माण सम्राट क्रियेशन क बैनर में निर्माता अनंजय रघुराज आ अनिल सम्राट करत बाड़ें जबकि निर्देशक हउवें सुशील उपाध्याय.


वेल बिगन इज हाफ डन (बतकुच्चन 159) – Anjoria\nJun 26, 2014 पुनाहुत, बतकुच्चन, समहुत\nवेल बिगन इज हाफ डन.\nअंगरेजी के एह कहाउते जइसन भोजपुरी के कहाउत ह साधे समहुत सधे पुनाहुत. मतलब कि अगर कवनो काम के समहुत, शुरुआत, बढ़िया हो गइल त मान लीं कि ओकर पुर्णाहुति, पुनाहुतो, बढ़िए रही. बाकिर मन साधे आ सधे में अझुरा के रहि गइल. साध मनोकामना के कहल जाला. साध के पूरा करे के कोशिश के साधना आ साधना करे के साधल कहल जाला. साधना में इस्तेमाल होखे वाला विचार भा सामान के साधन कहल जाला. निशाना साधल में मन का साथे साथ आँख कान सब कुछ एकवटल रहेला. एको अपना जगहा से हिलल त निशाना ना लागी आ मन के साध मने में रहि जाई. साधल के मकसद सध जाव, पूरा हो जाव त ओकरा के सधल कहल जाला. सधल के एगो मतलब खतम होखलो होला. खाना सध गइल माने कि जतना बनल भा परोसल रहुवे सगरी खतम हो गइल. निशाना सध जाव त निशाना साधला के मकसद पूरा हो जाले, खतम हो जाले. बाकिर कई बेर होला कि साध पुरावे खातिर सरंजाम सध जाला बाकिर साध ना सधे, जइसे कि गुड्डी उड़ावत में लटाई के डोरा सध जाव आ गुड्डी ओह उँचाई ले ना चहुँप पावे जहाँ के चहुँपावे के साध रहुवे. इनार से पानी निकाले के साध पूरा करे मेंं बाल्टी से बान्हल रसरी सध जाव आ पानी ना भेंटाव.\nअब देखीं ना, बात करत में सरंजाम कह गइनी आ सोचनी ना कि सरंजाम के सही इस्तेमाल कइनी कि ना. इहो कि सरंजाम होला का? शहर के जिनिगी जियत आदमी गाँव जवार से अइसन कटल कि फेर जुट ना पावल. गाँवो सब शहर बने का देखा देखी में ना शहर बन पावल ना गाँवे रहि गइल. सब कुछ हेन बेना हो गइल आ भेटाइल कुछ ना.\nसरंजाम शब्द के इस्तेमाल कवनो काम करे खातिर जुटावल सामान उपकरण वगैरह खातिर होखे लागल बा बाकिर सरंजाम लकड़ी के ओह पाटी के कहल जात रहुवे जवन इनार पर राखल जात रहुवे आ जवना का सहारे पानी खींचात रहुवे. अब ना त ढेंकुल रहली स ना रहट. ना कुंड़ा बाचल ना मोट. गाय बैल दुआरी के शोभो करे खातिर ना रहि गइले सँ. ट्रैक्टर से बढ़त कंबाइन ले आ गइल खेती. धान गेंहू त बाच जाता बाकिर ना त पुअरा बाँचत बा ना भूसा. गाय बैल ला सानी पानी जुटावे के काम मुश्किल हो गइल. रहट पता ना अब के कवगो नवही देखले होखीहे.\nखैर, सरंजाम के चरचा ढेर दूर ले बहका ले गइल. से लवटत बानी फेरू साध प. साधे से जुड़ल एगो कहाउत ह कि एके साधे सब सधे सब साधे सब जाय. अगर आदमी एक बेर में एके काम साधे का फेर में रहो त गँवे गँवे सगरी काम सध जाई बाकिर अगर सगरी काम एके संगे करे निकल पड़े त कवनो काम पूरा ना हो पाई आ सगरी काम बिगड़ जाई. हो सकेला कि रउरा सोचत होखीं कि आजु कवना बात प एह साध के चरचा निकलले बानी त बतावत चलत बानी कि देश के सरकार बदलल बिया. नया सरकार पुरनका बिगड़ल भा बाकी काम पूरा करे निकलल बिया. समहुत त बढ़िया लागल बा पुनाहुत देखे के बा कि कइसन रहत बा. उमेद कइल जाव कि हड़बड़ी में गड़बड़ी के शिकार मत हो जाव सरकार. बढ़िया साधक उहे होला जे साधना में साधनो के धेयान राखो. सही साधना खातिर सही साधनो होखे के चाहीं.


मई 2014 – Anjoria\nMonth: मई 2014\nआजुकाल्हु भोजपुरी के सबले चर्चित फिलिम ‘फिर दौलत की जंग’ के संगीत अधिकार एस.आर.के. म्यूजिक कंपनी मुँह मांगा दाम दे के खरीद लिहले बिया. विराज भट्ट आ अक्षरा सिंह के…\nश्री गौरीशंकर आर्ट्स प्रा. लि. के बैनर तर बनल फिलिम ‘जय हो जगदम्बा माई’ मुंबई में खूब धूम मचवले बिया, रिलीज का बाद तिसरको हफ्ता एकर जोर बनल बा. एह…\n– जयंती पांडेय जान जा राम चेला अबकि के चुनाव के अजबे हाल बा. नेताजी हार गइले लेकिन दुखी नइखन. काहे कि उनका दुख में शामिल होखे वाला केहु नइखे.…\nभोजपुरी सुपरस्टार दिनेशलाल यादव निरहुआ के रोमांटिक एक्शन फिलिम ‘निरहुआ हिन्दुस्तानी’ धमाल मचावे ला तइयार बा. आदिशक्ति इंटरटेनमेंट, निरहुआ इंटरटेनमेंट आ राहुल खान प्रोडक्शन्स के बैनर तर बनल एह फिलिम…\nराजस्थानी सिनेस्टार नेहा श्री राजस्थानी का साथही हिन्दी, हरियाणवी, मैथिली अउर भोजपुरी फिलिमन में पूरा सक्रिय बाड़ी. एह महीना मई में नेहा श्री के केन्द्रीय भूमिका वाली दू गो फिलिम…


बड़का भइया – साहित्यपीडिया भोजपुरी\nबड़का भइया (समाजिक कुरीति)\nअपना बेटवा के हतास मुर्झाईल, चेहरा देख के केतना ब्याकुल रहले फुलेना तिवारी।\nफुलेना तिवारी अनाम गाँव के एगो बहुते गरीब किसान हऊये , वईसे समुचा गांव उनके फुलेने काका कहेला । उनकर तीन गो बेटा आ एगो बेटी…..सबके सब लईका अऊर प्रिरीया पढे में गांव जवार में अव्वल रहलन जहां तक ले लागल अपना सामर्था के अनुसार फुलेना तिवारी सबके पढवलन लिखवलन बाकीर केहू के भाग्य के बखरा केहू थोड़ही न होला ।\nवइसे त गांव में कई लोगन के आगे पढे बदे छात्रवृत्तियो मिल जाला बाकीर फुलेना तिवारी के लईकन के इ सुविधा ना मीलल कारन एगो त बरहामन ऊपर से गरीब ना कवनों सोरस ना कवनो पैरवी। हार पाछ के बड़का लईकवा नोकरी के खातिर रोज भाग दऊड़ करे लागल पर इहवों त उहे हालात बा, धोबी के कुत्ता ना घर के ना घाट के।\nनोकरी खातिर परीक्षा दीहलस एक जघे आरक्षण के कारन तनीके से रहगईल ……..दुसरा जघे घुस ना दे पवले के कारन मामला लटक गईल उहवें मोट घूस दे के घूरहू के मझीला लईकवा नोकरी पा गईल अदना सिपाही बा लेकिन एके साल में एगो टेकटर एगो दू पहीया वाला फटफटिया कीन लिहलस…. एतने ना चलेला त केतना रुआब से चलेला लागेला जईसे कही के लाटसाहब ह। काहे ना भाई सरकारी नोकरी आ ओहीयो में सिपाही रूआब त रहबे करी।\nभीखम के छोटका के भी त नोकरीया होईये गईल । ओकर त हाईटो खीचघाच के पांचे फूट होई दऊर में भी कवनो खास ना रहे, लेकिन सबसे बड़का बात बाप के गेठरी में पईसा , बड़- बड़ साहेब सुबहा के बीच उठल बईठल, आ ओकरा पर सबसे बड़हन बात सोना पर सुहागा आरक्षन …….ओकरो बेरा पार हो गईल, ऊ त रेल गाड़ी में जीआरपी की सीआरपी अईसने कुछो कहल जाला ओह में सिपाही हो गईल।\nसुने में त इहा तकले आवता रेलगड़ीया में आवे जाये वालन के मोटरी – गेठरी चेक करेला अऊर भुलीया फुसला के खुबे पईसा खिचेला। चलीं बीलाई के भागे सिकहर टूटल ऐही के कहल जाला , नाहीं त भुटेलीया कवने लायक रहल ह।\nआज पांच महीना से रोजे फुलेना काका के बड़का लईकवा रजीव्आ ऐह आफीस सो आफीस , येह दुआर से ओह दुआर दऊर लगावता लेकिन हर जघे निरशे हाथ लागता , सरकारी त सरकारी कवनों प्राईवेटो काम नईखे मिलत , रोज सबेरे तईयार होके जाला लागेला जईसे आज नोकरी लेईये के आई बाकीर जब साझ के घरे आवेला त मुहवा सुखल आ लटकल रहेला जवना के देख के फुलेना तिवारी के हीयरा ब्याकुल होके खीरनी नू काटे लागेला।\nआज हार पाछ के रजीव ई फैसला कईले हन की अब ऊ सरकारी नोकरी के चक्कर में ना परी अब दिल्ली चाहे पंजाब जाई ओहीजा कमाई भले जवने काम मिली । फुलेना काका भीखम से पांन सौ रोपेया पईंचा मांग के लईलन ह , ईहे रोपेया लेके राजीव दिल्ली जायेके तईयार भईलन ह, जईसेही राजीव घर से बाहर जाये बदे तईयार भईलें फुलेना काका उनका आज के जमाना में रोज बेरोज घटे वाला हर एक घटना से अवगत करावे लगलें, हर एक ऊच – नीच, सही – गलत, भला – बुरा से कईसे बचल जाय बतावे लगलन।\nवैसे त राजीव फुलेना काका के अपेक्षा अधिक पढले बाड़े, तेज – तर्रार भी खुबे बाड़े बाकीर बाप त बापे होला ऊ अमीर होय या गरीब, कवनो भी जाती , सम्प्रदाय या समाज से होखे बेटा – बेटी के भविष्य, सुघर, सुनर जीवन यापन, स्वास्थ्य, भला – बुरा के प्रति हमेशा सजग रहेला । आज के जनरेशन ऐह बात के बुरा भी माने लागल बा ई कहके की काहे दिमाग के दही करतानी हम अब लईका नईखीं, हम आपन भला बुरा खुदहीं सोच आ कर सकीला। ऊ अब आपन सत्ता सिद्ध कईल चाहला परन्तु फिर भी बाप के मन सत्ता सिद्धि के लालसा से ना अपितु अपना बेटा बेटी के सुघर भविष्य, स्वस्थ जीवन के मंगल कामना बदे बेचैन रहेला।\nखैर आज के जनरेशन या पहिले के जनरेशन ई सत्ता सिद्धि वाला लालसा येह उमर के एगो दुर्गम विन्दु ह कुछ लोग में ई आईये जाला । वईसे पहिले ई कीटाणु कुछ कम रहे आजकल जरूरत से जादा बा कारण आज के समाजिक परिवेश पहिले के अपेक्षा कुछ जादा खुला खुला सा हो गईल बा। छोड़ी सबे हमहुँ नाजाने कवने बात में लाग गईनी।\nह त फुलेना काका अच्छा तरह से सबकुछ समझा के तब कहीं राजीव के दिल्ली जाये दिहले।\nदिल्ली में पहिले से हीं मंगल काका के सझीला लईका किशनवा रहेला ई ओकरे पता लेके उहवाँ पहुंचल, दु – चार दिन के भाग – दऊड़ के बाद राजीव के एगो कम्पनी में नोकरी मिल गईल। एक महीना उनकर खर्चा किशन उठवले पईसा मिलते ही किशन ऊ पईसा ईहवाँ के खर्च खोराकी छांट के फुलेना काका के नामे भेज दिहले , ई शिलशिला ऐही से ही चले लागल।\nहौले – हौले राजीव अपने दुसरका भाई नवीन के भी दिल्लीये बोला लिहले । दूनो भाई पान छः साल खुब मेहनत से कमाके बहीन के बीआहे के तईयारी करे लगलन , एक दिन राजीव प्रितीया बदे केहू के बतावल जगह पर लईका देखे गईलन , लईका देखे में त ठीके ठाक रहे बाकीर रहे पक्का टीनहीया हीरो , जीन्स के पाईंट , हीरो छापदार वाला टी सरट आखी में लगावे वाला चश्मा मुड़ी में खोसले रहे…।\nई लईका राजीव के फुटलियों आंखी ना सोहाईल, बीना कवनों बाते बिचारे कईले ऊ वापस आ गईलें, आके सब बात अपना बाबूजी से उहे फुलेने काका से बतवल़ें\nबाबूजी…. ऊ लईका कवनो भी ऐंगल से प्रितीयि के लायक नईखे , हमरा उ रिश्ता तनिको नईखे सोहात बाकी रउरा जईसन कहीं ऊहे होई। फुलेना काका अपना बेटा के बात से\nबड़ा हर्षित भईलें ऊहो त ई बतीया जानते रहलें की हर एक भाई अपने बहीन के अच्छा से अच्छा घर बर देखि के हीं बीयाहल चाहेला।जब बरे नीक ना त बीआह कईसन ।\nअब जहाँ – जहाँ लोग बतावे उहवे बाप बेटा बरतूहारी करे जाय लोग , घर सुघर मिले त बर ना आ बर सुघर मिले त घर ना , आ जहवाँ ई दूनों सुभईत मिले ऊहवाँ दहेज ऐतना मंगाय की सुनते बाप बेटा के झीनझीनी ऊपट जाय। खैर कईसो हीत पाहूँन के जोर जबरी एगो रिश्ता तय भगईल, वईसे त ईहों रिश्ता राजीव के मन लायक नाहीये रहे पर करें त का करें , जईसन जाथा वईसने नु कथा होई ।\nजथा अनुसार बड़ा धुमधाम से प्रितीया बीआह भईल , सगरे रिश्तेदार नेवतल गईलें सबकर खुब खातिरदारी भईल, बिआह के दूसरे रोज प्रिती के बिदाई हो गईल । राजीव एक जाल से मुक्ति पा गईलन ।\nदेखिसबे कुरीति के दुष्परिणाम एगो बेटी एगो बहीन जवन बाप भाई के हृदय के टुकड़ा होले ई नामुराद दहेज के कारण समाज ओहके बोझ के संज्ञा देवेला आखिर ई कहा ले जायज बा, आज येही दहेज के कारण लोग भ्रूण के जांच कराके बेटियन के कोखे में मरवा देता , जवन बेटी लक्ष्मी के होले ओकरा जनमते जईसे सगरे घर में मातम पसर जाला , आखिर ई काहा तकले जाईज बा,जबकी हमरा देखे से माई बाप के सबसे जादा फिकीर बेटवन से जादा…. बेटियन के ही रहला।\nसमय बीतत गईल राजीव आ नवीन अपना कमाई के बलबूते अपना छोटका भाई प्रवीन के डाकटरी पढ़ा दिहलें एही बीच एक नीमन लईकी देख राजीव नवीनों के बीआह कई दिहलें , बीआह होखते नवीन के मेहरारू नवीन के बाप भाई से अलगा करा दिहलस ई कहके की कबले सबकर भूथरा भरत रहब काल्ह जब आपन बाल बच्चा होईहें त उनका के का देब घंटा। प्रवीनों के ई बात नीके लागल ऊ राजीव से कहलन राजीव कवनो आपत्ति ना कईलन सबका सहमति से नवीन अलग रहे लगलन।\nऐनें प्रविन डाक्टर बन गईलें उनकरो शादी बीआह हो गईल कुछ दिन त सब कुछ अच्छे से चलल । कुछ दिन बीतले फुलेना काका के स्वर्गवास हो गईल अबहीन उनका काम किरीया के पाचे दस दिन बीतल रहे प्रवीन के मेहरारू साफ साफ शब्द में कह दिहली की अगर भाईजी के तूं अपना संगे रखब त हम तोहरा संगे ना रहेम। प्रविनों त मजबुरे रहलन कारन ठूंठ पेड़ ना फले लायक ना छाया लायक ।\nप्रविन राजीव से कह दिहलन तूं अब आपन खुदे चेत अब हम आपने परिवार के सम्हाले में परेशान बानी येहमें तोहरो बोझ कईसे ढोईं ना होखे त तूं नवीन भईया के संगे रह जा उनकर मेहरारू घरहीं नू रहेली बनावल खिआवल ऊ कई लीहें बाकीर हमार मेहरारू त नोकरी करेले ऊ फ्री त बीया ना जवन तोहके बनाई खियाई।\nराजीव कुछ बोल त ना सकलें बस जीवन के परत दर परत उठत ई नेह के परदा से खुद के ठगल महसुस करत रहलन। सोचत रहलन का ऐकरे नाम जिम्मेदारी ह, ऐही के फर्ज कहल जाला आखिर ऐह फर्ज के परिभाषा ह का…?\nकिन्तु उनका कवनो उत्तर ना मिलल….।\nअगर रऊरा बता सकीने त जरूरे बताईब.. जिम्मेदारी फर्ज के सही परिभाषा का होला ….।? नमस्कार\nपं.संजीव शुक्ल “सचिन\n2 Likes · 1 Comment · 240 Views\n32 Posts · 4k Views\nलोक नृत्य आधारित\nमचल बाटे करमा के, धूम सजी ओरिया, सुनऽ ये सखी। सङ्गे-सङ्गे नाचत पंवड़िया, सुनऽ ये...\nशराबी कहलस शराब से,\n2 ·2· 197\nशराबी कहलस शराब से, ते का जलाइबे हमार लिवर नीतीश कुमार बढ़ा देले बारे तोहार...\nइ UP के चुनाव ह\nइ UP के चुनाव ह अस्सी सीट वाला सरकार बनावे वाला प्रधानमंत्री बनावे वाला इ...\nभोजपुरिया दोहा दना दन\n3 ·3· 139\nरच दोहा भोजपुरिया, जमे रास-ओ-रंग होरी के त्योहार मा, ज्यों चढ़ि जावे भंग // 1....\nपरियन के गांव में\nDec 24, 2021 · 1 minute\nहम छोड़ेब ना तहके कबो विरहिन बनाके-विरहिन बनाके ले जाएब तहके एक दिन दुलहिन बनाके-दुलहिन...\nकच कच कच कच बोले सन\nकच कच कच कच बोले सन ॰॰॰ अचरज बा कि तहिए मनई चार गोड़ के...\nसच्चाई के क़ीमत\nके गाई अब गीत हमार कबीरा भईल मीत हमार तहरा ले कबो ना पहुंची शायद...\nजिंदगी के तमाशा\n1 · 1 · 111\nजिंदगी के तमाशा ◆◆◆◆◆◆◆◆◆◆◆◆◆◆ बाटे मुश्किल जियल आ मरल बा कठिन जिंदगी के तमाशा कहल...\nतालिबान के ख़िलाफ़\nOct 17, 2021 · 1 minute\nना तअ हिंदू के ख़िलाफ़ बानी ना ही मुसलमान के ख़िलाफ़! हम तअ बानी सगरी...\nजियरवा में भरल नेहिया, कहऽ कइसे दिखाई हम।


सरोज सिंह जी के लिखल भोजपुरी लघु कथा नवका च्चा | जोगीरा\nHome भोजपुरी साहित्य भोजपुरी कथा-कहानी सरोज सिंह जी के लिखल भोजपुरी लघु कथा नवका च्चा\nआज बाबूजी गीता के स्कूल से छुट्टी करा के के गांवे ले जाए के तैयारी में जुट गईलन ..पुछला पर कि,’काहें बाबूजी,\nहमनिका काहें गावें जा तानी जा ?”\nबाबूजी उनकर गोल-मोल जवाब दे देहलन !\nगाँव के नाम से गीता के खुसी ओराते ना रहे ….उहाँ ओकर असोक च्चा और चाची जे रहत रहे लोग ….. ७ साल बियाह के भईल बाकी अभी ले कवनो संतान ना रहे एसे गीता ओ लोग के दुलरुई रहली !\nअसोक च्चा सांझे कान्हा प बईठा के बान्हा लिया जास पटउरा खियावे !\n……बाकी कुछ देर बाद गीता उदास हो गईली ओके माई के इयाद आवे लागल परियार साल अंतिम बार माई के गाँव के अंगना में लेटावल देखले रहे ! ओकरा बाद पुछला प कि, “माई कहाँ गईल ?\nसभे कहे “माई भगवान जी का लगे चल गईली अब न अइहें कब्बो …”\nओकरा बाद उ बाबूजी के संगे कलकत्ता आ गईल पढाई लिखाई करे खातिर !\nए बार गांवे जाये के प्रयोजन ओके ना बुझाईल …..गावें चहुपला पs …दुआर-अंगना के चहल-पहल देख के गितवा के रहाईस ना भइल\nचाची से अपना पूछ लिहली ” ए चाची , आज कुछ बा का ? चाची अंकवारी में धर के पुचकारे लगली और कहली\n“बनी, खुस हो जा तोहार नवकि माई आवsतारी !”\nका ? नवकि माई माने ? गितवा चिहुंक के पुछ्लस ?\n“हं बनी बाबूजी के बियाह होता, तोहार माई त तोहके छोडके भगवान् जी के लगे चल गइल नूं …….अब तोहार देख भाल करे खातिर नवकि माई अवsतारी ! तोहके खूब प्यार करिहें”\nगीता जब से होस समहरली तब से आपन माई के खटिया पर ही देखली , टीबी के बेमारी के वजह से ओके माई के नेह छोह-दुलार से दूर राखल गईल !\nअब गीता के नवकि माई के देखे खातिर जीव छपुटाय लागल ! कुल सगुन अउर रसम भईला के बाद बारात बिदा भईल दोसरका दिने भिनुसहरे कनिया दुआरे आ गईल …………..\nनाऊँन से पहिले गितवा के अगुताई रहल नवकि माई के लगे पहुचे के …… कोहबर में पहुंचला प जब गोद भरे के समय आईल त आजी गोहरउली\n‘अरे हाली से टकरसन आली के बचवा ले आवा सं गोद भराव ”\nअब गीता से कहाँ रहाईस होईत झटे नवकि माई के कोरा जा के बईठ गईली, सब केहू त हंस दिहल बाकी आजी के खीस बरल देखत बनत रहे ….\nखिसिया के कहली\n“एके हाल्दे हटावा सं ना त दुल्हिन के फेर बिटीहिने होई”\nगीता के चाची नवकि के कोरा से उठा के अपना कोरा में बईठा लेहली …गीता के कुछु बुझाईल ना …………बाकी निक ना लागल !\nनया कनिया के नाम नवकि धरा गईल कुछ दिन बितला के बाद गीता नवकि माई बाबूजी के संगे कलकत्ता आ गईल\nनवकि गीता के ख्याल दुलार में कवनो कसर ना रखली गीता भी अपना नवकि माई के पा के बहुत खुश रहली !\nअभी छवे-छमास बीतल की फेर गांवे जाए के तैयारी होए लागल ए बेर बाबूजी के और माई के रोवत देख के गीता से रहल न गइल और नवकि से पुछ लिहली “नवकि माई काहें रोवsतारू बाबूजी भी रोवत रहले हाँ ?\nनवकि अंचरा से लोर पोछ्त कहे लगली\n“बुच्ची, तोहार असोक च्चा अब नईखन भगवन जी का लगे चल गईलन”\nगाँव के दू गुट के झगड़ा,मार पीट सलटावे में एगो लाठी कपार प अईसन लागल कि जवन जमीनी पर गिरले के फेर उठ ना पईले “!\nगीता त जइसे सुन्न हो गईली ..गांवे चहुँपला पर हर ओरी मातम रहे …..जवन आजी अभी एकदम टांठ रहली एकदम बेमरिया नियर हो गईली अउर चाची के दसा देख के गीता के एकदम नीक ना लागल सफ़ेद साड़ी में लपुटाईल देह न कवनो साज ना सिंगार !! जवन की हमेसा सजल संवरल रहत रहली …..!गीता आखिर चाची से पुछ लिहली\n“ए चाची तू काहें सफ़ेद साड़ी पहिरेलु, टिकुली केतना नीक लगेगा उहो ना लगावेलु काहें ?”\nएह प चाची उदास हो के कहे लगली “केकरा खातिर साज सिंगार करी बनी , तोहार च्चा त चल गइले “उनके खातिर नु कुल साज सिंगार रहल हा ”\nगीता के अब कुछ-कुछ बुझाये लागल …………….\nकसहूँ तेरही बीतल !\nकुछ दिन बाद गीता आ माई बाबूजी के कलकत्ता जाए के तैयारी होए लागल ……………जात समय गीता अपना बाबूजी से कहे लगली “बाबूजी, फेर त हमनी के आवे के होई जल्दिये ?\nकाहें ? बाबूजी पुछलन ..\n“नवका च्चा” के ले आवे खातिर ” गीता कहली\n“नवका च्चा !!!! माने ? बाबूजी हैरानी से पुछलन\nमाने माई के मुअला के बाद नवकि माई अईली ,,,,ओही तरह असोक च्चा के गईला के बाद नवका च्चा न अइहें का? देखs त चाची केतना उदास बाड़ी रंगीन साड़ी भी नैखी पहिर सकत ”\nगीता के बात पूरा होईत ओसे पहिलही बाबूजी जोर के झापड़ गीतवा के गाल पर मरलन ………..आजी , चाची, नवकि, सब केहू सकपका गईल ई का भईल ?\nएसे पहिले गीता के बाबूजी कब्बो न मरले रहलन ! गीता के समझ ना आईल की अइसन कवन गलती खातिर ई झापड़ बाबूजी मरले ! दहसत के मारे आज ले ना पूछ पईलस कि उ का गलत कह देले रहल ! ई बात के कई साल बीत चुकल बा बाकी गीता के आज ले आपन गलती ना बुझाईल !\nअब चाची के सफ़ेद साड़ी में देखे के आदत हो गईल बा !\nरचना : सरोज सिंह\nपिछला लेखसतीश प्रसाद सिन्हा जी के लिखल एगो भोजपुरी गजल\nअगिला लेखसुजीत सिंह जी के लिखल तीन गो भोजपुरी कविता


एकमा – टटका खबर\nएकमा में इलेक्ट्रानिक दुकान मे चोरी\nसारण जिला के एकमा बाजार मे दुर्गा मंदिर का नियरा के एगो इलेक्ट्रानिक दुकान मे शनिचर के रात छान्ह पर लगावल एस्बेस्टस तूड़ के हजारो रुपिया के सामान चोरा लिहल गइल बा/ एह बारे मे थाना मे मुकदमा लिखवावल गइल बा.\nआर्मी ट्रेनिंग कैंप से लापता बा हरपुर के नवही\nसारण जिला के एकमा थाना के हरपुर गांव के एगो नवही चार महीना पहिले आर्मी मे चुना गइल त घर वालन के खुशी के पार ना रहे. फेर ट्रेनिग ला नवही घर से गइल बाकिर पिछला महीना कैम्प से फोन आइल कि राउर लड़िका कैम्प से लापता हो गइल बा. तब से बेहाल घरवाला ओकर\nट्रेन से कटा के दू गो औरतन के मौत\nछपरा 04 नवम्बर (वार्ता) पूर्व मध्य रेलवे के सोनपुर रेल मंडल मे आज छपरा सिवान रेल खंड पर एकमा स्टेशन का नियरा एगो ट्रेन से कटा के दू गो औरतन के मौत हो गइल. पुलिस के कहना बा कि एकमा थाना के माने गांव के भगवान प्रसाद के पत्नी अड़तीस साल के कलावती देवी आ\nट्रेन से कटा के एहो नवही के मौत\nसारण जिला में एकमा टीसन का लगे आजु एगो नवही के ट्रेन से कटला से मौत हो गइल. रेल पुलिस से पता चलल कि छपरा सिवान रेल खंड पर एकमा टीसन का लगे रेल पटरी पार करत एगो नवही कटिहार से अमृतसर जात आम्रपाली एक्सप्रेस से कटा गइल आ ठाँवे पर ओकर मौत हो गइल.\nएकमा मठिया का नियरा छह लाख के गहना लूट लिहले स बदमाश\nशुक का साँझ एकमा थाना के मठिया गांव का नियरा कुछ बदमाश मोटर साइकिल से पीछा लागल आ के एकमा में आपन दुकान बन्द कर के लवटत स्वर्ण व्यापारी रमेश उर्फ पलटू सोनी से छह लाख रुपिया के गहना लूट के फरार हो गइले सँ.\nएकमा प्राथमिक स्वास्थ्य केन्द्र पर तोड़फोड़\nबियफे का सबेरे हंसराजपुर के एगो छह साल के लइकी के साँप कटला का बाद घर के लोग एकमा स्वास्थ्य केन्द्र पर ले आइल. लइकी के हालत खराब देख ओहिजा मौजूद डाक्टर ओकरा के छपरा जिला अस्पताल ले जाए के सलाह दिहलें बाकिर राहे में दाउदपुर ले जात जात ओकर मौत हो गइल. जवना का\nअपना मेहरारू के जान लेबे वाला हत्यारोपी पकड़ाइल\nएकमा थाना के तिलकार गाँव के पंकज श्रीवास्तव के पुलिस यूपी के रामपुर से गिरफ्तार कर लिहलसि. पंकह पर अपना पत्नी सुधा के हत्या के आरोप बा. सुधा दाउदपुर के चमरहिया गाँव के रहली.\nविद्युतिकरण के माँग खातिर सड़क जाम\nबढ़ेया गाँव के लोग शुक का दिने एकमा प्रखंड में बिजली विभाग के कार्यालय का सोझा छपरा-पटना मेन रोड जाम कर दिहल. ऊ लोग अपना गाँव के विद्युतिकरण के माँग करत रहुवे. बाद में ओह लोग के आश्वासन दे के जाम हटावल गइल.


लोकभाषा के काव्य आ ओकरा चर्चा पर चर्चा – Anjoria\nकविता निबन्ध साहित्य\nलोकभाषा के काव्य आ ओकरा चर्चा पर चर्चा\nफरवरी 16, 2017 पाती, भोजपुरी दिशा बोध के पत्रिका, लोकभाषा के काव्य\nलोकभाषा में रचल साहित्य का भाव भूमि से जुड़े आ ओकरा संवेदन-स्थिति में पहुँचे खातिर,लोके का मनोभूमि पर उतरे के परेला। लोक कविताई के सौन्दर्यशास्त्र समझे खातिर लोकजीवन के संस्कृति, लोकदृष्टि ओकरा अनुभव-सिद्ध मान्यता आ संवेदन-ज्ञान के समझल जरूरी बा। अक्सरहा एघरी,कुछ लोग भोजपुरी साहित्य आ ओकरा कविताई के अपना विचार दर्शन, अपना रुचि -पूर्वग्रह आ जानल सुनल राजनीतिक-समाजिक अवधारणा आदि का सुबिधानुसार देखे,जाने आ आँके के कोसिस का साथ मूल्यांकनो करत लउकत बा। अपना निजी सोच, बिचार-दर्शन में ऊ लोग भोजपुरिये ना, कवनो भाषा-साहित्य के अरथवान सिरजनशीलता के, ओकरा पूर्णता में समझला के बजाय, ओकरा सँग अन्याये करी। जेकरा, कविता के सही पाठ करे ना आई, ऊ भला ओकरा मरम के का समुझी? लोकभाषा के आपन ठेठ ठाट आ ब्यंजक-शक्ति होले, जवना के चलते ओकरा जियतार अभिव्यक्ति में हृदय-संवाद के आत्मीय सांकेतिक-छुवन, पढ़वइया-सुनवइया के ओकरा प्रेषित अर्थ से जोड़ेले। एकरो खातिर ‘ग्रहणशीलता’ आ ‘समझदारी’ जरूरी बा ।\nएम्मे कवनो शक नइखे कि कविता का समय-सन्दर्भ में, रचनाकार का संवेदन आ काव्यानुभूति तक पहुँचे आ ओके समझे खातिर इतिहासबोध आ समाजिक-सन्दर्भो के जानकारी होखे के चाहीं, बाकिर खाली ओतने से कविता के समग्र आकलन हो जाय ,ई जरूरी नइखे । कबिता के उपादान ,समय का साँच का मोताबिक बदलत रहेला। जीवन अवस्था, विचारधारा आ अभिव्यक्ति के लूर-ढंग ओकरा रचना-विधान में सहायक होला, तब्बो ओकर कवनो बान्हल सीमा नइखे, जवना पर कविता क — लोकभाषा का कविता के – संपूर्ण मूल्यांकन हो जाय । कारन कि एकरा बदे कवनो एकही ‘परफेक्ट’ कसौटी नइखे।\nकल्पनाप्रसूत, बनावटी काव्यानुभूति आ कवनो खास सिद्धान्त पर रचल जाये वाली कविता समय का मोताबिक नया हो सकेले बाकि मौलिक संवेदन का अभाव में, सुभाविक ना रहला से बनावटी कविताई कहाई । एही तरे छन्द, बन्दिश, शैली, साँचा ई कूल्हि कविता के देह-धजा के अंग हो सकेला, आत्मा ना ! भाषिक बिनावट में, कवि के संवेदना आ जियतार अनुभूति प्रान फूँकेले, तब कविता क जियत-संसार परतच्छ होला। एही से कविता व्यक्तिगत रुचि-अरुचि, संस्कार-बिचार ,आ कवनो खास नजरिया से ना नपाय । कविता क स्थायी मानको, ओके समझे समझावे में कामे आ सकेला, बाकि कबो-कबो, कवनो कवनो कविता के समग्र आकलन में ऊहो पूरा ना परे।\nकवनो असाधारन अभिव्यक्ति जवन मर्म छूवेले, ओकर सन्दर्भो माने राखेला । मानवी मूल्य के उजागर करे वाली अरथवान अभिव्यक्ति खातिर सुघर भाषाई बिनावट रचनाकार का कौशल आ काव्य-विवेक के प्रमान होला । समालोचक में ‘समझ’ का साथ अनुभव-ज्ञान सिद्ध सामरथो चाहीं, जवना बले ऊ विषय-वस्तु (कन्टेन्ट) के साथ रूप (फार्म) में भाषाई रचाव (टेक्श्चर) क संगति-असंगति देख सको । ओके ईहो देखे के परी कि कवि का परोसल जथारथ में जीवन-सत्य आ मानवीयता के कतना जियतार उपयोग भइल बा आ कवि ओह जीवन-सत्य के केतना सूक्ष्मता आ सचाई से उपयोग कइले बा ?\nमानवीय करुना ,संवेदन के रचनात्मक गति आ रूप देले। अद्वितीयता का सँगे कवि में समाजिकतो जरूरी बा, जवन मानव-जीवन के उठावे में आवश्यक होला आ मानवीय अनुभवन के विवेकसम्मत वक्तव्य देबे में कवि के सहायक बनेला । हिन्दी के चर्चित कवि मुक्तिबोध के शब्द उधार लेके कहीं त कविता आत्मपरक अभिव्यक्ति होइयो के, व्यक्तिसापेक्ष, जीवन-सापेक्ष्य, युग सापेक्ष्य होले । कवि के अनुभूति जब छीछिल होई, त भाषा के नया, ताजा आ कलात्मक प्रयोगो बेमाने होई । एही सब का चलते, समीक्षक/समालोचक क काम रचनाकारो ले ढेर तन्मयता भरल, सिरजशील आ कठिन होला।\nबात करत रहीं लोकभाषा का कविताई पर, आ करे लगनी समझ बूझ, आकलन, मूल्यांकन के। असल में एने, हमके हिन्दी के कुछ संगी साथियन क इयाद आ गइल हा, जवन लोग, अचके भोजपुरी का गत-दुरगति में लागल बा । ओम्मे कुछ कथित समाजशास्त्रियो बुद्धिजीवी बा लोग । ऊ लोग भोजपुरी कविताई आ साहित्य के खाक बूझो भा मत बूझो, बाकिर अपना खास वैचारिक लकड़पेंच, गिरोहबन्दी आ नव-नटकला से नोकसान जरूर कर रहल बा लोग । अइसना महानुभावन क, कई कई ‘वाद’ के खट-मिठ अनुभव आ जान-पहिचान बा । समाजवाद, विकासवाद, जनवाद, दलित-शोषितवाद, स्त्रीवाद जइसन कतने कड़ुवा कसैला भेदभावी वाद बा, जवना का बसियाइल भरम-जाल में ऊ लोग भोजपुरियो कविता के चीन्हे-जाने लागल बा लोग। ए चिन्हला-जनला में, भोजपुरी कविता क बहुत कुछ नीमन, ग्राह्य, सार्थक आ मूल्यवान छूट जाये क डर बा।\nअरे भाई ,लोक के कविता त करुना, प्रेम आ पीर क कविता हऽ। ओम्मे प्रतिरोधो बा, त ओकर तेवर तीखा ना हो के, हिया के हूले वाला बा। ओम्मे आत्मसंघर्ष के कतने रूप, रंग बा। नियति क मार आ श्रम-साधना का बीचे उत्सवन क हास हुलास आ संस्कृति क राग-रंग बा। हमन सब जानत बानी जा कि लोकगीतन में केतना विविधता भरल बा – जियत-जागत संसार लेखा। एगो पूरा जीवन-चक्र समेटेले । ओमें भक्ति का साथ, निस्सारता क निरगुनो बा। दरसल लोक कविताई कुछ अइसन बा, जवना में बिचार सिद्धान्त जइसन ऊपर से कुछ लादल नइखे। कुछ कहाइल बा, कुछ अनकह जानबूझ के छोड़ दिहल गइल बा। ऊहो एह गरज से कि ‘थोरे लिखना, ज्यादा समझना’। अब ई पढ़े-सुने वाला पर छोड़ दिहल बा कि ऊ ओके पूरा समझ लेव! ई तऽ पढ़े-लिखे वाला लोगन पर बा कि ओह लोग में ग्रहणशीलता, समझ आ विवेक के कवन स्तर बा ! भोजपुरी कविता क उत्स एही लोक कविताई में बा, ओकरा लय-धुन-राग के छोड़ल, परम्परा विच्छेद कहाई। एही तरे लोक के ऊ समाजो ना छूटी, जवना में पारस्परिकता आ सामूहिकता से लसल घर-गिरस्थी, खेत-खरिहान,पशु-पंछी, ताल-पोखर, नदी-पहाड़ बा। भोजपुरी कविता के समझे खातिर ओकरे भाव-भूइँ पर उतरे के परी आ परदेसी मानक के बजाय, ओकरे मानक अपनावे के परी ।\n(भोजपुरी दिशा बोध के पत्रिका पाती के जनवरी 2017 अंक से साभार)\nफगुआ के चकल्लस


सुशील सिंह के तुती बोलत बा – Anjoria\nभोजपुरी सिनेमा में आजुकाल्हु सुशील सिंह के तुती बोलत बा. एगो फिल्म पूरा नइखे होत तबले दोसर शुरु हो जात बा. डा॰ वजाहत करीम के फिल्म “केहु हमसे जीत ना पाई” का शूटिंग से लवटले कि इकबाल बख्श का निर्देशन में बनत फिल्म “रामलखन” के शूटिंग शुरु हो गइल. एह फिल्म में उनुकर नायिका बनल बाड़ी अनारा गुप्ता. एकरा बाद शुरु हो जाई उनुकर “अग्निकुण्ड”. दू दर्जन से बेसी फिलिमन में आपम जलवा देखा चुकल सुशील सिंह अगिला फिल्म “फौलाद” में पुलिस इंसपेक्टर का किरदार में नजर अइहें.\nअगिला साल ले हाउसफुल बा पवन सिंह के डायरी


भीमराव आंबेडकर - विकिपीडिया\nकानून आ न्याय मंत्री\nपद के स्थापना\nचारु चंद्र बिस्वास\nसंबिधान ड्राफ्ट कमेटी के चेयरमैन\nलेबर मेम्बर, वायसराय के एक्सीक्यूटिव काउंसिल\n(1891-04-14)14 अप्रैल 1891\nमहू, सेंट्रल प्रोविंस, भारत (वर्तमान मध्य प्रदेश)\n6 दिसंबर 1956(1956-12-06) (उमिर 65)\nसमता सैनिक दल, स्वतंत्र्य मजदूर पार्टी (इंडिपेंडेंट लेबर पार्टी), अनुसूचित जाति संघ\n(बि. 1906; नि. 1935)\nसविता अंबेडकर (बि. 1948)\nलंदन स्कूल ऑफ इकोनौमिक्स\nकानूनबिद्वान, अर्थशास्त्री, समाज सुधारक, राजनीतिग्य\nभीमराव रामजी आंबेडकर (14 अप्रैल 1891 –6दिसंबर 1956), जिनके बाबासाहेब आंबेडकर के नाँव से भी जानल जाला, एक ठो भारतीय कानूनबिद्वान, अर्थशास्त्री, राजनीतिग्य आ समाज सुधारक रहलें। दलित (अछूत) लोग के साथे होखे वाला सामाजिक भेदभाव के खिलाफ आंदोलन कइलेन आ औरतन आ मजूरन के हक खातिर काम कइलेन। ऊ आजाद भारत के पहिला कानून मंत्री रहलें आ भारतीय संबिधान के ड्राफ्ट कमेटी के चेयरमैन रहलें आ संबिधान के निर्माण में प्रमुख भूमिका अदा कइलें। बाबासाहब आंबेडकर आधुनिक भारत के पिता के रुप में दुनिया में प्रसिद्ध भइल।\nआंबेडकर बहुत तेज बिद्यार्थी रहले आ कोलंबिया इन्वर्सिटी आ लंदन स्कूल ऑफ इकोनॉमिक्स से डाक्टर के डिग्री हासिल कइलेन। कानून, अर्थशास्त्र आ राजनीति बिज्ञान के बिद्वान के रूप में उनके धाक जम गइल रहल। अपना सुरुआती कैरियर में ऊ अर्थशास्त्री, प्रोफेसर आ वकील रहलें। बाद में राजनीति में सक्रिय रूप से हिस्सा लिहलें; भारत के आजादी के संघर्ष में परचार, आंदोलन आ निर्णायक फैसला लेवे में योगदान कइलेन आ आजाद भारत के स्वरुप निर्धारित करे में महत्व के भूमिका निभवलें। 1956 में बौद्ध धरम अपना लिहलें जेकरा बाद दलितन के बौद्ध धर्म में ब्यापक धर्मांतरण भइल।\nनिधन के बाद, 1990 में, इनके भारत के सभसे बड़ नागरिक सम्मान "भारत रत्न" दिहल गइल। आंबेडकर के विरासत राजनीति, सामाज सुधार आ पापुलर कल्चर में कई प्रकार से अभिन ले भी महत्वपूर्ण बनल बाटे आ भारतीय संस्कृति आ समाज में आपन स्थान रखत बा।\n↑ Pritchett, Frances. "In the 1900s" (PHP). पहुँचतिथी5जनवरी 2012.\n↑ Pritchett, Frances. "In the 1940s". पहुँचतिथी 13 June 2012.\n↑ अग्रवाल, पुरुषोत्तम. हरिजन से दलित. वाणी प्रकाशन. पप. 70–. ISBN 978-81-8143-246-9.\n↑ "Bhimrao Ambedkar". c250.columbia.edu. पहुँचतिथी 2018-03-16.\n↑ Patil, Manohar. "Lokrajya April 2017". reliableacademy.com. पहुँचतिथी 2018-03-14.\n↑ Patil, Manohar. "Lokrajya December 2017". reliableacademy.com. पहुँचतिथी 2018-03-14.\nभारत रत्न सम्मानित लोग\nसी॰ राजगोपालाचारी, सर्वपल्ली राधाकृष्णन, आ सी॰वी॰ रमन (1954)\nभगवानदास, मोक्षगुंडम विश्वेश्वरैया, आ जवाहरलाल नेहरू (1955)\nगोबिंद वल्लभ पंत (1957)\nधोंडो केशव कर्वे (1958)\nबिधानचंद्र राय आ पुरुषोत्तमदास टंडन (1961)\nराजेंद्र प्रसाद (1962)\nज़ाकिर हुसैन आ पांडुरंग वामन काणे (1963)\nवी. वी. गिरि (1975)\nके॰ कामराज (1976)\nविनोबा भावे (1983)\nएम॰जी॰ रामचंद्रन (1988)\nभीमराव आंबेडकर आ नेल्सन मंडेला (1990)\nराजीव गांधी, वल्लभभाई पटेल, आ मोरारजी देसाई (1991)\nअबुल कलाम आजाद, जे॰आर॰डी॰ टाटा, आ सत्यजित रे (1992)\nगुलजारीलाल नंदा, अरुणा आसफ़ अली, आ ए॰पी॰जे॰ अब्दुल कलाम (1997)\nएम॰एस॰ सुब्बुलक्ष्मी आ चिदंबरम सुब्रमणियम (1998)\nजयप्रकाश नारायण, अमर्त्य सेन, गोपीनाथ बोरदोलोई, आ रविशंकर (1999)\nलता मंगेशकर आ बिस्मिल्लाह खान (2001)\nभीमसेन जोशी (2008)\nसी॰एन॰आर॰ राव आ सचिन तेंदुलकर (2014)\nमदन मोहन मालवीय आ अटल बिहारी वाजपेयी (2015)\nआइ॰एस॰एन॰टी॰: 0000 0001 2130 3500\nबी॰एन॰एफ॰: cb12126992f (data)\nसाइनी (CiNii): DA01042083\n"https://bh.wikipedia.org/w/index.php?title=भीमराव_आंबेडकर&oldid=677699" से लिहल गइल\n1891 में जनम\n1956 में निधन\nभारत के राजनीतिक नेता\nभारतीय पत्रिका संपादक\nभारत के आजादी आंदोलन में सक्रिय लोग\nएह पन्ना पर आखिरी बेर संपादन 31 अगस्त 2020 के 19:05 बजे भइल रहल।


सिनेमा Archives - Bhojpuri Live\nHome मनोरंजन सिनेमा\nPM मोदी के शपथ समारोह में बॉलीवुड स्टार्स के भरमार\nin : देश, राजनीति, सिनेमा\nनरेंद्र मोदी बृहस्पतिवार के शाम7बजे राष्ट्रपति भवन में प्रधानमंत्री पद के शपथ लिहले । एह समारोह में राष्ट्रपति रामनाथ कोविंद, उप-राष्ट्रपति वेंकैया नायडू के अलावा देश-विदेश के 8 हजार मेहमान शिरकत कईले । इन मेहमान में बॉलीवुड सेलिब्रिटीज के भरमार भी देखे के मिलल | एह समारोह में कंगना रनौत , करन जौहर , विवेक ओबेराय ,अनील कपूर …\nअजय देवगन के पिता वीरू देवगन के मौत से फिल्म इंडस्ट्रीज शोक में डूबल\nin : सिनेमा\nअजय देवगन के पिता वीरू देवगन के मौत से फिल्म इंडस्ट्रीज शोक में डूबल बा | आज अजय देवगन के पिता वीरू देवगन का मुंबई में निधन हो गईल | उनकर 85 साल के उम्र में निधन भईल | वीरू देवगन काफी लम्बा समय से बीमार चलत रहले | मुंबई में शाम6बजे उनकर अंतिम संस्कार कईल गईल | …\nऐश्वर्या राय के मीम पर बवाल भईला के बाद विवेक ओबेरॉय मगले माफ़ी\nअभिनेता विवेक ओबेराॅय ऐश्वर्या राय पर शेयर कईल गईल मीम पर माफी मांग लिहले बाने। ओबेराॅय लिखले कि , “कब्बो – कब्बो पहीले नजर में एक इंसान के मजाक लागल ला ,इ जरूरी नाहीं हवे कि दूसरे के भी मजाक लगे । हम 10 साल में 2000 से ज्यादा वंचित लड़की लोगन के मजबूत बनउले के काम कईले बानी । हम कब्बो …\nविवेक ओबेरॉय ममता बनर्जी के कईले सद्दाम हुसैन से तुलना\nin : राजनीति, सिनेमा\nपश्चिम बंगाल में हिंसा अउर राजनीति के लेके फिल्म अभिनेता विवेक ओबेरॉय ट्विटर पर पश्चिम बंगाल के मुख्यमंत्री ममता बनर्जी पर निशाना सधले । विवेक अपने ट्वीट में ममता के तुलना इराक के तानाशाह सद्दाम हुसैन से कईले बाने। विवेक लिखले कि – हमके समझ में ना आ रहल बा कि दीदी जइसन सम्मानीय महिला, सद्दाम हुसैन के तरह से …\nकान्स फेस्टिवल 2019 के हिस्सा बनिहे कंगना रनौत\nबॉलीवुड एक्ट्रेस कंगना रनौत कान्स फेस्टिवल 2019 के हिस्सा बनिहे | कंगना रनौत पिछले वर्ष कान्स फिल्म फेस्टिवल में धमाकेदार डेब्यू कईले रहली | इनके लुक के फैशन एक्सपर्ट बहुते प्रशंशा कईले रहले | कंगना कान्स फेस्टिवल के रेड कारपेट पर अपनी शख्सियत के तरह बिंदास लुक में नजर आयिल रहली | खबर के अनुसार कंगना 16 मई के कान्स …\nin : मनोरंजन, सिनेमा\nपिछले कुछ दिनन से अइसन कहल जात रहल कि ‘कृष 4’ में नवाजुद्दीन एक बुरे आदमी का किरदार करीहे . जब नवाज से एकर सच्चाई के बारे में पुच्छल गईल तब उ कहले कि “इ पहिली बार हवे , हम आप लोगन से (मीडिया) इ सुन रहल बानी एहमे कउनो बात के सच्चाई ना बा | ” बिना कउनो फ़िल्मी …\n‘एवेंजर्स एन्डगेम ‘ रचलस पहिले दिन कमाई के रिकॉर्ड\nin : दुनिया, सिनेमा\nभारतीय बॉक्स ऑफ़िस पर एवेंजर्स एंड गेम ने कमाई के सैलाब नाही सूनामी ला दिहले हउवे । फ़िल्म पहिले ही दिन ₹53 करोड़ क आंकड़ा हासिल कइके सबसे बड़ी ओपनिंग क रिकॉर्ड अपने नाम क लिहले बा । भारतीय बॉक्स ऑफ़िस पर इ कारनामा अभिन तक ना त कउनो विदेशी फ़िल्म कइले बा और ना ही देसी फिल्म । अपेक्षाओं …\nफिल्म ‘केसरी’ कइलस 100 करोड़ क्लब में एंट्री\nin : मनोरंजन, युवा, सिनेमा\nनई दिल्ली: अक्षय कुमार और परिणीति चोपड़ा की फिल्म ‘केसरी’ बॉक्स ऑफिस पर कइलस ताबड़तोड़ कमाई और 100 करोड़ के क्लब में जगह पा गइल . फ़िल्म शानदार कमाई करते हुए 150 करोड़ का आंकड़ा भी पार कर गइल बिया . इ फिल्म रविवार तक 150.91 करोड़ की कमाई कर ले ले रहल .\nहापुड़ के बेटियन के बनाएल मूवी के मिलल आस्कर अवार्ड\nin : अपना प्रदेश, दुनिया, देश, मनोरंजन, युवा, सिनेमा\n91वें एकेडमी अवार्ड में शॉर्ट डॉक्यूमेंट्री ‘पीरियड: द एंड ऑफ सेंटेंस’ के ऑस्कर मिलल बा । इस फिल्म में मुख्य किरदार स्नेहा अदा केले बाड़ी। उन्होंने अपने गांव काठी खेड़ा (हापुड़ )में सैनेटरी पैड बनावे वाली यूनिट में काम करेली और बाकी लड़कियों के भी एके लिए प्रेरित करेली। इ लड़कियों के संघर्ष पर ही शॉर्ट फिल्म बनल बा । …


Not only Banaras people and stories of Varanasi are also awesome Bhojpuri Special: मस्ती से भरल रहेला बनारस के लोग, उहवां के किस्सा पढ़के रउओ हो जाइब मस्त! Bhojpuri Special: पढ़ीं का भइल, जब बनारसी के बीच कूद पड़ले अर्द्ध बनारसी!\nबनारसी संस्कृति अउर जीवनशैली क जीवनी तत्व मस्ती हौ. बनारसी बिना भोजन के रहि सकयलन, लेकिन मस्ती के बिना नाही रहि सकतन. खांटी बनारसी दूसरे जगह एही के नाते असानी से टिक नाही पउतन.\nLast Updated: January 20, 2021, 4:31 PM IST\nबनारस में आज भले ही धर्म क बोलबाला होय, लेकिन असल में बनारस धर्म के साथ ही देश क संस्कृति अउर विद्या क राजधानी हौ. संस्कृति भी गंगा-जमुनी. मस्ती बनारसी संस्कृति अउर जीवनशैली क जीवनी तत्व हौ. बनारसी बिना भोजन के रहि सकयलन, लेकिन मस्ती के बिना नाही रहि सकतन. खांटी बनारसी दूसरे जगह एही के नाते असानी से टिक नाही पउतन. बनारस में कहावत चलयला -जवन मजा बनारस में, उ न पेरिस न फारस में. आज भी कवनो बनारसी से पूछा कि आखिर बनारस में अइसन कवन खासियत हौ कि शहर से एतनी मोहब्बत हौ त उ इहय बात कही कि दुनिया में तमाम चीज मिलि सकयला, लेकिन बनारस जइसन मस्ती अउर बनारसिन जइसन अपनत्व नाही मिलि सकत.\nबनारस में एक पन्नी गुरु क किस्सा सुना. हलांकि बनारस में सब गुरु हौ. यादव, दूबे, चउबे, मिश्रा, गुप्ता, सिंह, पटेल जइसन टाइटल बनारसी कगरी लगाइके रखयलन. गुरु तखल्लुस हिया बनारसी नागरिकता क पहिचान हौ. त पन्नी गुरु एक ठे पाने के दुकानी पर खड़ा रहलन. खड़ा का, घंटा भर से मुंहे में पान घुलइले जनता जनार्दन के बनारसी में ज्ञान देत रहलन. तबय बीचे में एक अर्द्ध बनारसी टपकि पड़ल -का बात कहत हय गुरु, अमेरिका रोज चांद पर आदमी भेजत हौ अउर तू हिया दुइ घंटा से खाली मुंहे में पान घुलावत हउवा. एतनय में टन्नी गुरु क भेजा गरम होइ गयल. पच्च से मुंहे क पान थूकलन अउर ताव में जवाब देहलन -देखा चाहे चंद्रमा होय या सूरज होय, जे सारे के गरज होई उ हिया आई, टन्नी गुरु टस से मस न होइहय. समझ में आयल कि नाही.\nअजगर करय न चाकरी पंछी करय न काम,\nदास मलूका कह गए सबके दाता राम.\nत हर बनारसी एही सिद्धांत क पालन करयला. अउर बहरी अलंग के बहार क मजा लेवय के नाम पर देवतन तक के जीभी से पानी टपकयला. बहरी अलंग उ स्वर्ग हौ, जहां जाए बदे हर बनारसी मस्त मलंग मचलायल करयला. एकर मतलब इ नाही कि बनारसी लोग साधना करय उहां जालन. अरे बहरी अलंग बनारिसन के मस्ती क अड्डा हौ, पूरी पलटन के साथ रेजगारी (बच्चा लोग) लोगन के लेइके जालन. घरे में चाहे केतनव कचकच होय, लेकिन बहरी अलंग क निश्चय खंडित नाही होइ सकत. चाहे हड़ताल होय, या राष्ट्रपति शासन, राजा मरय चाहे रानी, कवनो भी कारण से अगर दुकान या दफ्तर बंद हौ त बनारसी हर हाल में बहरी अलंग क प्रोग्राम सेट कइ लेई. जवने तरह से व्यापारिन के भीतर हमेशा नफा-नुकसान जोड़य-घटावय क झक सवार रहयला, नेतन के दिमाग में हमेशा हर बाती में राजनीति घुसेड़य क सनक सवार रहयला, ओही तरह हर खांटी बनारसी के भीतर बहरी अलंग क धुन सवार रहयला.\nबहरी अलंग कवनो तीर्थस्थल या पर्यटन स्थल नाही हौ. लेकिन बनारसिन बदे इ स्थान हर स्थल से बढ़ि के हौ. बनारसी गुरु लोगन क निच्छद्दम, स्वच्छंद होइके मउज-पानी लेवय क दिव्य स्थान. बनारसी भाषा में एके माचा मारब भी कहल जाला. बहरी अलंग ओही स्थान के कहल जाला, जहां पक्का तलाब होय. तलाब में चैचक पक्का घाट बनल होय, जहां तबीयत से साफा-पानी लगावल जाइ सकय. साफा-पानी मतलब नहाना-धोना, शरीर अउर कपड़ा क साफ-सफाई. अगर तलाब न भी होय त कम से कम बढ़िया क इनारा यानी कुंआ होय. आसपास पेड़-पल्लव, बगइचा, जंगल होेंय. निपटय लायक लंबा-चउड़ा मैदान होय, जवन साफ-सुथरा भी होवय के चाही. वरना गुरु लोग ठीक ओइसय मुंह बनइहय जइसन अफीमची इमली देखि के बनावयलन. बनारसी दरअसल निपटय क अत्यंत प्र्रेमी होलन. भोजन चाहे जइसन मिलय, सूतय क जुगाड़ भले ही गड़बड़ होय, लेकिन निपटय क स्थान दिव्य होवय के चाही. साफा लगावय लायक चैरस जमीन चाही. इहय कारण हौ कि बनारसी लोग जब बनारस के बहरे जालन त निपटय-नहाये क दिव्य स्थान तजबीजयलन.\nरामनगर, सारनाथ, राजा तलाब के अलावा अब विंध्याचल अउर चकिया-चंदौली तक बहरी अलंग क विस्तार होइ गयल हौ. बहरी अलंग क खास पहिनावा भी होला. बहरी अलंग क प्रेमी गुरु लोग धोती, गमच्छा, निगोटा अउर दुपट्टा क उपयोेग करयलन. धोती अउर दुपट्टा न रही तबौ चलि जाई, लेकिन गमच्छा अउर निगोटा हर हाल में चाही. जरूरी समाने में बल्टी-लोटा, डोरी, सिल-लोढ़ा, साबुन क बट्टी, तेल क शीशी अउर भांग क पैकेट हर बहरी अलंग प्रेमी अपने संघे रखयला. बहरी अलंग पहुंचतय सबसे पहिले गुरु लोग निगोटा पर आइ जालन. भांग के खूब साफ कइके बूटी तइयार कयल जाला. बूटी छनले के बाद नटई तक पानी डकारिके हाड़ी या बल्टी लेइके लोग निपटय जालन. निपटय क क्रिया एतना खास हौ कि इ शोध करय लायक हौ. घंटा-आध घंटा निपटब त साधारण बात हौ. कुछ अइसन भी बनारसी होलन जवन कई घंटा तक निपटत रहि जालन.\nनिपटले के बाद अब मालिश क नंबर आवयला. मालिश क दौर तबतक चलयला जबतक कि शरीर क तापमान 100 डिग्री से ऊपर न पहुंचि जाय. एकरे बाद नहान अउर फिर डंड बैइठक. अगर गदा-जोड़ी मिलि गयल त ओहू पर रियाज होई. हर बनारसी अपने परिवार के लेइके साल में कम से कम दुइ दइया बहरी अलंग बदे सारनाथ अउर रामनगर जरूर जाला. गरमी में सारनाथ अउर जाड़ा में रामनगर. इ दूनो स्थान क मेला देखतय बनयला. लेकिन परिवार के संघे रहले के बाद भी गुरु लोगन के कार्यक्रम में कवनो कंजूसी नाही होत. ओही तरह से भांग छनयला, साफा लगयला अउर नहान-निपटान होला. इ कुल काम से फुर्सत भइले के बाद अहरा पर बनावल बाटी, चूरमा, दाल-भात अउर चोखा, तरकारी भिड़ावल जाला. बहरी अलंग क ही प्रभाव हौ कि बनारस में अक्सर दंगल होलन. नागपंचमी देश में चाहे जइसे मनावल जात होय, लेकिन बनारस में छोटे गुरु-बड़े गुरु के रूप में पूजा होला, अउर पूरे बनारस भर में दंगल होला. बनारस में दंगल खाली पट्ठन के बीच नाही होत, जानवरन के बीच भी होला. सड़क पर सांड़ गरजयलन. भइस, भेड़ा अउर पक्षिन क दंगल जाड़ा के मौसम में हर साल होला. बुलबुल, तीतर, बटेर क भी युद्ध होला. मकर संक्रांति पर खासतौर से पक्षिन क दंगल होला. इ कुल दंगल खाली खेल तक सीमित नाही होतन, बल्कि बाजी भी लगयला. अपने-अपने पक्षिन के बनारसी लोग पूरे साल दंगल बदे ट्रेनिंग देलन, तइयार करयलन. कजरी, बिरहा, अउर शायरी क दंगल गरमी के मौसम में होलन.\nबहरी अलंग क असली अर्थ विश्वकोश में चाहे जवन भी होय, लेकिन बहरी अलंग के मट्टी में उ बहार हौ, जवन न त बंबई के चैपाटी में हौ, न कनाट प्लेस के नफासत में हौ. बनारसी लोगन के जेतना गर्व बहरी अलंग पर हौ, ओतना अपने नगर पर नाही. बनारस अउर बनारसी लोगन क असली रूप बहरी अलंग में ही देखल जाइ सकयला. बिना बहरी अलंग देखले इ समझब कठिन हौ कि बनारसी लोगन के अपने बनारस से एतना मोहब्बत काहे हौ. बहरी अलंग खाली दिल बहलाव क क्षेत्र नाही हयन, बल्कि अध्यात्म अउर साधना क क्षेत्र भी हयन. बनारस के तीनों लोक से न्यारी नगरी क सर्टिफिकेट देवावय में बहरी अलंग क महत्वपूर्ण योगदान हौ. मृत्युलोक के मारा गोली, स्वर्ग तक में बनारस के बहरी अलंग क मिसाल नाही हौ. लेकिन सरकार आधुनिकता अउर नियोजन के चक्कर में कई ठे बहरी स्थानन के भीतरी यानी शहरी रंग में रंगले जात हौ, जवन बनारसी लोगन बदे बड़ी समस्या बनल जात हौ.


शहीद दिवस आज; आजे के दिन 1931 में भगत सिंह, शिवराम राजगुरु आ सुखदेव थापर के देहल गइल रहे फांसी - खबर भोजपुरी\nआजे का दिने 1931 में भगत सिंह, राजगुरु आ सुखदेव के अंग्रेजी हुकुमत फांसी देले रहे....\nMARTYR’S DAY 2022: 23 मार्च के दिन भारत के आजादी के लड़ाई के इतिहास में बहुते आदर आ गरब से लिहल जाला। 23 मार्च 1931 के दिन रहे, भगत सिंह, शिवराम राजगुरु आ सुखदेव थापर देस के आजादी के सपना लेले मुस्कात फांसी के फंदा के चूम लेले रहे लो। फांसी से कुछे घंटा पहिले भगत सिंह अपना साथियन के चिट्ठी लिखले रहस जवना में रहे-\nजाहिर अस बात बा कि जिये के इक्षा हमरो होखे के चाहीं। हम एकरा के छिपावहु के नइखी चाहत। आज एगो सर्त पs जिंदा रह सकत बानी। अब हम कैद भा पाबंदी में रहके जियल नइखी चाहत। हमार नाव हिन्दुस्तानी क्रांति के प्रतीक बन चुकल बा। क्रांतिकारी दलन के आदर्श आ कुरबानी हमरा के बहुते ऊपर उठा देले बा। एतना कि जियत रह के हम एकरा से ऊंच हम हरगिज नइखी हो सकत।\nअइसन महान क्रान्तिवीरन के खबर भोजपुरी परिवार आ समूचा देस बेर-बेर नमन कs रहल बा….\nहंसते-हंसत चुमले रहे लो फांसी के फंदा\nजवना दिने भगत सिंह, राजगुरु आ सुखदेव के फांसी देहल जाये के रहे, ओहु दिन ऊ लो मुस्कुरात रहे। तीनों लोग एक दोसरा के गर से लगावल। जेल में बन हर कैदी के ओह दिन आँख भींज गइल रहे। तीनों क्रांतिकारियन के पहिले नहवावल गइल आ ओजन कइल गइल। सजा के एलान का बाद भगत सी सिंह के ओजन बढ़ गइल रहे। अंतिम में तीनों क्रांतिकारी मुस्कुरा के फंडा के चुमल लो आ देस के आजादी ला खुद के नेवछावर कs दिहल लो।\nभगत सिंह का बारे में जानीं\nमात्र 23 बरिस के उमिर में देस पs आपन जान क़ुरबान करे आला भगत सिंह के जनम पंजाब के लायलपुर के बंगा गांव में 28 सितंबर 1907 के भइल रहे। भगत सिंह जवन आजादी के सपना खातिर ताउम्र संघर्ष कइलन उ जब आइल तs उनका शहीद होखला 16 साल4महीना आ 23 दिन हो चुकल रहे। बाकिर भगत सिंह के सपना के भारत कइसन होखे एकरा बारे में ऊ बहुत कुछ लिख देले रहस।\nदिल्ली के फिरोज शाह कोटला मैदान में HINDUSTAN SOCIALIST REPUBLICAN ASSOCIATION के स्थापना के समे भगत सिंह कहले रहस- ” हमनी के लक्ष्य खाली भारत के आजादी नइखे। आजादी के माने ई ना हो सकेला कि अंग्रेज़ भारत छोड़ के चल जाव लो, बलुक आजादी के माने बा एगो शोषण से मुक्त समाज, एगो अइसन बेवस्था जवना में मानव के द्वारा मानव के शोषण ना होखे।”\nभगत सिंह के नाव वीर क्रांतिवीरन के ओह सूची में सबसे ऊपर लेहल जाला, जे अपना देस के लोगन के आजादी खातिर संघर्ष करे ला जगावे खातिर अपना के आगा कइल आ दिल्ली के सेंट्रल असेंबली में 8 अप्रिल 1929 के बम फेकल आ बटुकेश्वर दत्त के संगे आजादी के नारा लगावत आपन गिरफ्तारी देले रहस। जेल के दिनन में उनकर भूख हड़ताल के सोझा अंग्रेज़ प्रशासन के झुके के पड़ल रहे।\nराजगुरु का बारे में जानीं\nशिवराम हरि राजगुरु के जनम पुणे के खेड़ गांव में 24 अगस्त 1908 में भइल रहे। राजगुरु के ऊपर भगत सिंह आ चंद्रशेखर आजाद के बहुत जादे विस्वास रहे। कहल जाला कि राजगुरु जब कबो कवनो योजना बने तs ऊ अपना आप के सबसे आगा राखे ला आजाद तक से बहस कs लेस, बाकिर कबो आजाद के आदेस के खिलाफ ना जाइल करस।\nराजगुरु के जोगदान भगत सिंह आ चंद्रशेखर आजाद के संगे लाला लाजपत राय के मौत के बदला लेवे में बहुते खास रहे। 1928 में लाहौर में अंग्रेजी नीतियन के विरोध करत लाला लाजपत राय पs अंग्रेजी हुकुमूत लाठी से वार कइले रहे, जवना के असर से कुछे दिन बाद लाला जी के मौत हो गइल रहे। एकरा बदला में ई लोग मिल के सांडर्ष के हत्या कइल, जवना के मारे में पहिलका गोली राजगुरु के बंदूक से निकलल रहे।\nसुखदेव का बारे में जानीं\nसुखदेव थापर के जनम 15 मई 1907 के लुधियाना में भइल रहे। उनकर देस के आजादी में अतुलनीय जोगदान रहे। 1929 के जेल हड़ताल में उनकर जोगदान भगत सिंह के संगे बहुते खास रहे। दिल्ली सेंट्रल असेंबली में बम फेंके के बेरा जब क्रांतिकारियन के चुनल जात रहे तब ऊ भगत सिंह के नाव के विरोध कइले रहस आ उनका जगे खुद के जाये खातिर अंतिम ले कोसिस कइले रहस। कहल जाला कि ऊ भगत सिंह के बात मान के आपन जिद छोड़ तs देले रहस बाकिर उनका मन में भगत सिंह ला अपना के क़ुरबान करे के इक्षा हमेसा रहल। उनकर ई इक्षा पूरा तs ना भइल बाकिर जब भगत सिंह के फांसी भइल तs ऊ उनका संगे फांसी के फांसी के फंदा पs झूले ला मवजूद रहस।\nफांसी लागे कुछ दिन पहिले ऊ महात्मा गांधी के पत्र लिखले रहस, जवना में ऊ लिखले रहस “लाहौर षड्यंत्र के तीन कैदियन के फांसी के सजा सुनावल गइल बा। ऊ इहों लिखले- देस में ओह लो के अपराधी ठहरवला से ओतना बदलाव ना आई, जेतना ओह लो के फांसी देला से आई।”\nआजादी के एह दिवाना लोगन खातिर ओइसे तs एगो दिन विसेस पs इयाद कइल नाकाफी बा बाकिर, क्रांतिवीरन के जोगदान के बतावल आ जनावल ओह नवहा पीढ़ी ला बहुत जरूरी बा जवन आज खुलल आ आजाद हवा में सांस ले रहल बा। बेर-बेर नमन….\n2298160cookie-checkशहीद दिवस आज; आजे के दिन 1931 में भगत सिंह, शिवराम राजगुरु आ सुखदेव थापर के देहल गइल रहे फांसीyes\n23 मार्च23 मार्च 1931भगत सिंहराजगुरुशहीद दिवससुखदेव\nभोर के 10 गो बड़ खबर


बिहार बोर्ड के मैट्रिक परीक्षा प्रवेश पत्र आ कुछ अउर खबर – टटका खबर\nबिहार बोर्ड के मैट्रिक परीक्षा प्रवेश पत्र आजु शुक का दिने से बिहार विद्यालय परीक्षा समिति के वेबसाईट पर मिलल शुरु हो जाई. बोर्ड के वेबसाईट bsebbihar.com हवे. एहिजा से 23 जनवरी ले आपन प्रवेश पत्र उतार सकीहें परीक्षार्थी. अगर उतारल प्रवेश पत्र में कवनो गलती मिले त अपना विद्यालत के प्राचार्य का माध्यम से ओकरा के सुधरवावल जा सकेला. इहो काम तेइसे तारीख ले करवा लेबे के पड़ी.\nबिहार के भोजपुरी पट्टी से कुछ अउर खबर –\nरोहतास जिला के शिवसागर इलाका के कैथी उच्च विद्यालय में एगो शिक्षक के गोली मार के घवाहिल कर भगलें कुछ अपराधी.\nपश्चिम चंपारण जिला के एगो अदालत से शादी के झांसा देके यौन शोषण करे वाला एगो कुकर्मी के दस बरीस के जेल आ दस हजार रुपिया जुर्माना के सजा मिलल बा.\nराजद अध्यक्ष लालू प्रसाद के हिन्दुस्तानी अवाम मोर्चा के प्रदेश अध्यक्ष वृषिण पटेल का साथे बियफे का दिने राँची में मुलाकात प राजनीतिक बुझउवल होखे लागल बा. जबकि पटोल का मुताबिक ऊ अपना गोल के नेता जगदीश शर्मा से भेंट करे आइल रहलें आ संजोग से लालू सोझा पड़ गइलन त हालचाल पूछे लगलन. एहमें कवनो राजनीतिक मकसद देखला के जरुरत नइखे.\nबिहार के मुख्यमंत्री नीतीश कुमार अपना विकास समीक्षा यात्रा करत बियफे का दिने सारण जिला में विकास कार्यन के प्रगति आ कार्यान्वयन के जायजा लिहलें. एकमा प्रखंड के हंसराजपुर पंचायत में जीविका कार्यकर्तन से मुलाकात कइलें आ जिला में करोड़ों रुपिया के कई गो योजना के शिलान्यास आ उद्घाटन कइलन.\nउत्तर बिहार के लोगन के राज्य में चलत शीतलहरी से अबहीं कवनो राहत नइखे मिलल आ मौसम वइसने खराब चलत बा.\nTags: प्रवेश पत्र, बिहार बोर्ड, मैट्रिक परीक्षा\n«« नोएडा आ लखनऊ का बाद अब कानपुर, आगरा आ मेरठो में चली मेट्रो\nसुप्रीम कोर्ट के फैसला राजपूत समाज के निराश कइलसि »»


भोजपुरीः एगो परिचय – Anjoria\nApr 9, 2012 आलेख, भोजपुरी, राजेन्द्र भारती\n– डा. राजेन्द्र भारती\n‘भाषा भोजपुरी परिभाषा से पूरी ह\nबोले से पहिले एके जानल जरुरी ह\nन गवना पूरी ना सुहागन के चूड़ी ह\nसाँचि मान त\nदुश्मन के गरदन पर चले वाली छूरी ह\nकहत धुरान बुरा मति माने केहू\nसभ भाषा के उपर हमार भाषा भोजपुरी ह’\nभारत के एगो प्रान्त उत्तर प्रदेश के बलिया जिला के बसन्तपुर गांव के कवि, लोकगीत गायक, ब्यास बीरेन्द्र सिंह धुरान के कहल इ कविता आजु केतना सार्थक बा एहकर अहसास तबे हो सकेला जब भोजपुरिहा भाई लोगन के आपन मातृभाषा भोजपुरी से नेह जागी.\nभोजपुरिहा सरल सुभाव के होखेलन, एह बाति के नाजायज फायदा सरकार हमेशा से उठावत आईल बा. आ हमनी के माडर्न बने का फेर में आपन मूल संस्कृति के भुलावल जात बानी. हमनी से एक चौथाई भाषा संविधान का आठवीं सूची में दर्ज हो गइली स आ हमनी का टुकुर-टुकुर ताकते रह गईलीं जा.\nआजु का तारीख में भोजपुरी करीब आठ करोड़ भोजपुरिहन के भाषा बा. भोजपुरिहा लोग बिहार, उत्तर प्रदेश, आ छतीसगढ़ के एगो बड़हन क्षेत्र में फईलल बाड़न. एकरा अलावे भारत का हर नगर महानगर में भोजपुरिहन के नीमन तायदाद बा. ई लोग हर जगह भोजपुरी के संस्था कायम क के भोजपुरी के अलख जगवले बाड़न. विदेशन में भी भोजपुरिहा भाई पीछे नईखन. मारीशस के आजादी के लड़ाई में भोजपुरी में आजादी के गीत गावल जात रहे. सूरीनाम, त्रिनिडाड, गुयाना में भी भोजपुरी के बड़ा आदर बा. भोजपुरी बोलेवालन के संख्या आ सीमा विस्तार के देखल जाव त भोजपुरी एगो अर्न्तराष्ट्रीय भाषा लेख लउके लागी.\nभोजपुरी भाषा के कुछ अद्भुत विशेषता बा. सही मायने में देखल जाव त इ व्यवसाय आ व्यवहार के भाषा ह. एक मायने में भोजपुरी व्याकरण से जकड़ल नइखे बाकिर साहित्य सिरजन में धेयान जरुर दिहल जाला. इ भाषा के ध्वनि रागात्मक ह.\nभोजपुरी भाषा में संस्कृत शब्दन के समावेश बा एकरा अलावे भारत के कई गो भाषा के शब्द आ विदेशी भाषा जइसे अंग्रेजी, फारसी आदि के शब्द भी समाहित बा.\nभोजपुरी भाषा में साहित्य के सब विधा बिराजमान बा. भोजपुरी लोकगाथा, लोकगीत, लोकोक्ति, मुहावरा, कहावत, पहेली से भरपूर बा. वर्तमान में भोजपुरी साहित्य समृध हो गइल बा. भोजपुरी के केतने विधा आ विषयन पर शोध भइल बा आउर हो रहल बा. केतने विदेशी लोग भोजपुरी के केतने विषय पर शोध करले बाड़न आ करि रहल बाड़न. भोजपुरी के कइगो उत्कृष्ट पत्र पत्रिका प्रकाशित हो रहल बा. केतने शोध ग्रन्थ, उपन्यास, कहानी संग्रह, कविता संग्रह, गीत, गजल संग्रह इहंवा तकले कि कइयों विधा के भी भोजपुरी में लेखन कार्य चलि रहल बा.\nभोजपुरी भाषा के उत्थान खतिर देश में कइगों भोजपुरी के संस्था कार्यरत बा. बिहार के विश्वविद्यालय में भोजपुरी में एम॰ए॰ तक के पढ़ाई चलि रहल बा. रेडियों, टी॰वी॰ भी भोजपुरी के अहमियत दे ता.\nभोजपुरिहा सरल स्वभव के होलन, इनकर कहनी आ करनी में फरक ना होला. ई आपन स्वार्थ के परवाह ना करसु. बेझिझक मुंह पर जवाब देवे में माहिर होलन.\nभोजपुरी भाषी के देवी-देवता में शिव, राम, हनुमान, कृष्ण, दुर्गा, काली, शीतलामाई विशेष रूप से पूजल जाला. समूचा बिहार के लोग जहवां भी बाड़न आ एकरे अलावे पूर्वी उत्तर प्रदेश के कुछ हिस्सा में छठ पूजा व्रत के प्रचलन बा.\nभारत के स्वतन्त्रता आन्दोलन में भोजपुरी भाषी तन-मन-धन से लागल रहे लोग. अंग्रेज विद्वान ग्रियर्सन भोजपुरिहा लोगन के उल्लेख ऐह तरे कइले बाड़न ‘ई हिन्दुस्तान के लड़ाकू जाति में से एक ह लोग. ई सतर्क आ सक्रिय जाति ह. भोजपुरिहा युद्ध खातिर युद्ध के प्यार करेलन. ई समूचा भारत में फइलल बाड़न. एह जाति के प्रत्येक व्यक्ति कवनो स्वतः आईल सुअवसर से आपन भाग्य बनावे खतिर तइयार रहेले. पूर्वकाल में ई लोग हिन्दुस्तानी सेना में भरती होके मजबूती प्रदान कइले रहन,. साथ हीं 1857 के क्रान्ति में महत्वपूर्ण भगीदारी कइले रहन. लाठी से प्रेम करेवाला, मजबूत हड्डीवाला, लम्बा-तगड़ा भोजपुरिया के हाथ में लाठी लेके घर से दूर खेत में जात देखल जा सकऽता’.\nभोजपुरिया आपन जनम भूमि के प्रति बड़ा श्रधा राखेले, देश-विदेश कहीं होखस आपन सभ्यता ना भूलास. कहीं रहस फगुआ चईता जरूर गइहें, आल्हा उदल के गीत जरूर होई. सोरठी बिरजा भानो गावल जाई. जनेउ, मुण्डन, तिलक, बिआह, छठिआर, ब्रत, तेवहार आ कवनो संस्कार के समय भोजपुरी के गीत गूंज उठेला. भोजपुरिया लोग के तिलक, बिआह, व्रत-त्योहार भा कवनो संस्कार के एगो अलग पहचान बा.\nमारिशस, गुयाना, सुरीनाम, त्रिनिडाड में भोजपुरी बोले वाला पुजाला. आपन भोजपुरिया संस्कृति के बचाईं, भोजपुरी बोली, भोजपुरी पढ़ी, भोजपुरी लिखी, भोजपुरी गाईं, भोजपुरी के अलख जगाई.\nजय भोजपुरी, जय भोजपुरिहा.\nडा॰ राजेन्द्र भारती\nकदम चौराहा, बलिया-277001\n(श्रावण अंजोरिया 2060 विक्रमी / अगस्त 2003 ईस्वी सालः1 अंकः1 से )\nई संपादकीय अँजोरिया के संस्थापक संपादक डा॰ राजेन्द्र भारती अगस्त 2003 में प्रकाशित पहिला अंक में लिखले रहले. अँजोरिया के पुरनका पन्ना जोगावे खातिर एकरा के नयका संस्करण में प्रकाशित कइल जात बा. धीरे धीरे सगरी पुरनकी रचना एह तरफ ले आवल जाई.\nOne thought on “भोजपुरीः एगो परिचय”\nपर्हनी हऽ एक नजर।\nएमें आठ करोर वाला बात सही बयान भइल बाऽ… …


देखी परकिरिति के विकराल रूप – Anjoria\nSeptember 7, 2014 Editor खबर 1\nपिछला साल के 16, 17 जुन के तारीख इयाद होई. एक बरीस पार हो गल. अबही` उत्तराखण्ड के मन के कँपा देबे वाला घटना आजुओ लोगन के माथा में साँप जइसन गेडुर मारी के बइठल बा. भुला ना पावल होई उ घटना, जे ओहिजा गइल भा टीवी प देखले होई. वोह में जे आपन घर के कवनो आदमी के खो देले होई, ओकरा से पुछीं. इयाद करी परकीरिति के ऊ दूगो कइसन विकराल रूप रहे. एक ओरि फाटत उत्तराखण्ड के धरती त दोसरा ओरि राजनीति के पाखंड. आसमान में नेता लोगन के उड़त हेलीकॉप्टर टेकसी निहन आवत जात रहे. नेता जी लोग बड़ोदरा, अहमदाबाद, गुजरात के गुहार लगावत रहले. जइसे बस कनडक्टर अपना बस प सवारी चढ़ावे खातिर बुलावत होखस. लाशन के ढेरी देखि के चील्ह-कउआ-गिद्धो वोहीजा ना आवत रहले. अइसन बुझात रहे कि उ दया आ करूणा से ग्रस्त होखस. इंसान जेही रहले लाशन के लूटत रहले, जेहसे ओकरा प राजनीति बढिया से हो सके. सही सलामत सुरक्षित निकलत यात्री सैनिकन के आशीर्वाद आ दुआ देत रहले. घटना के समय उत्तराखण्ड के कतने नेता लोग दौरा कइले बाकी ओहिजा मरे वाला के सही आकलन केहू ना लगा पावल. सब नेता, मीडिया अपना-अपना तरीका से मरे वाला के अनुमान लगवलस.\nघटना के समय केन्द्र में मौजूद कांग्रेेस सरकार के विज्ञान, प्रौद्यौगिकी आ पृथ्वी विज्ञान मंत्री एस॰ जयपाल रेड्डी कहले रहन कि बादल फाटे के घटना के पहिले से अनुमान लगावल बहुत कठिन होला. दुनिया में अबहींले कवनो देश के पास अइसन तकनीक नइखे. बावजूद एकरा कि सरकार डॉप्लर राडारन के सहारे अइसन घटना के पहिले से अनुमान लगावे के बढ़िया बनावे में लागल बिया.\nअबही एह साल तिरिथ करे वाले लोग खातिर फेरू से अमरनाथ जात्रा शुरू करा दिहल गइल. बाकी लगभग पिछला घटना के तारीखने प गंगोत्री आ विशनपुर के बीच गंगोत्री हाईवे प भूस्खलन होखे से सड़क प बोल्डर आ जाये से लगभग दस घंटा तक आवाजाही बंद रहल. एह से दुनो ओरि तरफ कई गो सवारी गाड़ी आ तीर्थजात्री फंसल रह गइले. जेकरा से आ आवे वाला समय में भारी बारीश के अनेसा से हाई अलर्ट कर दिहल गइल बा. अइसन बुझाता कि परकिरित चारो धाम में फेरू से आपन विकराल रूप दिखावत बिया. परिकिरित क उ विकराल रूप अबहीं थमल नइखे. देखी कश्मीर में अइसन बाढ आइल कि कतने लोग के दहा ले गइल. वैष्णो देवी दर्शन अबही रोक दिहल गइल बा. लोगन से निहोरा बा कि जतरा पर सोच समझ के पूरा तइयारी का साथे निकलल करी. राउर जात्रा मंगल मय होखे.\nकश्मीर में बाढ\nप्राकृति जब बिगरेले त बहुत बिकराल रूप धारण करेले


गाँवपालिका - विकिपीडिया\n(गांवपालिका से अनुप्रेषित)\nगाँवपालिका (नेपाली: गाउँपालिका) नेपाल में स्थानिय प्रशासनिक इकाई बा। नेपाल में पहिले के गाँव विकास समिति (गाविस) के रूप में स्थानीय इकाई रहल, बाकी बाद में कई गो गाविस सभ के आपस मिला के नया इकाई के रूप में गाँवपालिका सभ के गठन कइल गइल बा। गाँवपालिका सभ के बिभाजन वार्ड में कइल गइल बा आ एक ठो गाँवपालिका में में5से9गो वार्ड संख्या हो सकत बा।\nवि.सं .2073 में नेपाल के संघीय मामिला आ स्थानीय विकास मंत्रालय 744 स्थानीय तह के मंजूरी दिहलस। एह मंजूरी के बाद गाविस के हटाके कुल 479 गाँवपालिका बनावल गइल।  | 2074 साल मे 35 गो गाँवपालिका के नगरपालिका में मिला दिहल गईल ई से पहिले 463 गो गाँवपालिका रहे। और महानगरपालिका थपेला से 460 गो गाँवपालिका रहल ।\nसंबैधानिक व्यबस्था[संपादन करीं]\nनेपाल के संबिधान के धारा 56 (1) स संघ¸प्रदेश आ स्थानीय तह क के ३ तहके राज्यके मूल संरचना रहे के व्यबस्था क के ओही धाराके उपधारा (4) आ (5) स स्थानीय तह तर्फ गाँवपालिका¸नगरपालिका आ जिल्ला सभा रहे के तथा सामाजिक साँस्कृतिक संरक्षण वा आर्थिक विकास के लेल बेसी संरक्षित वा स्वायत्तक्षेत्र बनाब सके के व्यबस्था करल बाटे।\nगाँवपालिका के सूची[संपादन करीं]\nमुख्य लेख: नेपाल के गाँवपालिका सभ के लिस्ट\n↑ "सब गाविस आ जिविस खारिज: रउआ अब कवन गाँवपालिका या नगरपालिका में रहेनीं?". अन्नपूर्ण पोष्ट. 19 January 2018. पहुँचतिथी 19 January 2018.\n↑ "कवन जिला में कय गो गांव आ नगरपालिका?". नयाँ पत्रिका दैनिक. 19 January 2018. पहुँचतिथी 19 January 2018.\n↑ काफ्ले, प्रतिक्षा (19 January 2018). "जिविस अब जिला समन्वय समिति". कान्तिपुर दैनिक. पहुँचतिथी 19 January 2018.\n↑ "स्थानीय निकाय भङ्ग, अधिकारसम्पन्न 744 स्थानीय तह क्रियाशील". सेतोपाटी. 19 January 2018. पहुँचतिथी 19 January 2018.\n↑ "ई ह बढल गाँवपालिका आ नगरपालिका के (विवरण)". OnlineKhabar. 19 January 2018. पहुँचतिथी 19 January 2018.\n↑ "देशभर २९३ नगरपालिका, ४६० गाउँपालिका, ३७ हजार २० जनप्रतिनिधि | नयाँ बुलन्द (Naya Bulanda) - A complete online news portal site". Naya Bulanda. 2017-09-07. पहुँचतिथी 2018-01-30.\n"https://bh.wikipedia.org/w/index.php?title=गाँवपालिका&oldid=542215" से लिहल गइल\nनेपाल के उपबिभाग\nएह पन्ना पर आखिरी बेर संपादन 30 जनवरी 2018 के 15:10 बजे भइल रहल।


Amit Kumar Chaurasia's Page - JaiBhojpuri.com\nBlog PostsDiscussionsEventsGroupsPhotos (1)Photo AlbumsVideos Amit Kumar Chaurasia's Likes Amit Kumar Chaurasia's Page\nशशि कुमार सिंह (SHASHI) leftacomment for Amit Kumar Chaurasia"प्रणाम आ जय भोजपुरी\n"Oct 8, 2012Rajeev Mishra "राजीव भोजपुरिया" leftacomment for Amit Kumar Chaurasia"भाई जी , रउवा के जन्म दिवस के हार्दिक बधाई , ईश्वर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा !"Oct 8, 2011शशि कुमार सिंह (SHASHI) leftacomment for Amit Kumar Chaurasia"प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\nआ संगे-संगे भोजपुरिया स्वाभिमान सम्मेलन-२ - ०३/१२ २०११ मे आवे के नेवता बाटेप्रोग्राम के बारे मे जान्कारी नीचे बाल दुनो लिंक प दिहल गैईल बा....आशा बा ०३/१२ २०११ के सिवान मे भेट…"Oct 8, 2011Ashutosh Ranjan leftacomment for Amit Kumar Chaurasia"जनमदिन के बहुत बहुत बधाई आ शुभकामना"Oct 8, 2010नबीन भोजपुरिया ( NB ) leftacomment for Amit Kumar Chaurasia"अमित भाई जी प्रणाम आ जय भोजपुरी\nजय भोजपुरी जिया भोजपुरी चला जीरादेई"Oct 8, 2010Admin leftacomment for Amit Kumar Chaurasia"अमित जी, जय भोजपुरी डॉट कॉम पर राउर स्वागत बा...\nहमनी के आशा बा कि रउरा एहिजा आपन दिल के बात ब्लॉग में लिखब, आ बतकही में भाग लेब. एकरा अलावा रउरा चौपाल में दुनिया के अकेला भोजपुरी चैट रुम में अपना समाज के लोगन से वार्तालाप क सकेनी."Jan 10, 2010नबीन भोजपुरिया ( NB ) commented on Amit Kumar Chaurasia's photoNational Aqua Baltimore_35"बहुत सही , कुछ भी बदलाव नयिखे आईल ।"Jan 10, 2010Amit Kumar Chaurasia postedaphoto National Aqua Baltimore_35Jan 10, 2010 1\nनबीन भोजपुरिया ( NB ) leftacomment for Amit Kumar Chaurasia"अमित भाई !\nजय भोजपुरी पे राउर बहुत बहुत स्वागत बा ।\nई कहल जाला भोजपुरी से लगाव !\nउमेद बा तोहके ई साईट पसन्द आई आ अपना विचार से सुझाव से हम भोजपुरियन के मार्गदर्शन करब ।\nजय भोजपुरी"Jan 10, 2010Amit Kumar Chaurasia is nowamember of JaiBhojpuri.comJan 10, 2010 Welcome Them! RSS\nAmit Kumar Chaurasia's Photos\nAt 11:36pm on October 8, 2012, शशि कुमार सिंह (SHASHI) said… प्रणाम आ जय भोजपुरी\nAt 10:58am on October 8, 2011, Rajeev Mishra "राजीव भोजपुरिया" said… भाई जी , रउवा के जन्म दिवस के हार्दिक बधाई , ईश्वर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा ! At 10:56am on October 8, 2011, शशि कुमार सिंह (SHASHI) said… प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\nAt 9:24pm on October 8, 2010, Ashutosh Ranjan said… जनमदिन के बहुत बहुत बधाई आ शुभकामना At 9:24am on October 8, 2010, नबीन भोजपुरिया ( NB ) said… अमित भाई जी प्रणाम आ जय भोजपुरी\nजय भोजपुरी जिया भोजपुरी चला जीरादेई At 10:59pm on January 10, 2010, Admin said… अमित जी, जय भोजपुरी डॉट कॉम पर राउर स्वागत बा...\nहमनी के आशा बा कि रउरा एहिजा आपन दिल के बात ब्लॉग में लिखब, आ बतकही में भाग लेब. एकरा अलावा रउरा चौपाल में दुनिया के अकेला भोजपुरी चैट रुम में अपना समाज के लोगन से वार्तालाप क सकेनी. At 9:00am on January 10, 2010, नबीन भोजपुरिया ( NB ) said… अमित भाई !


तिब्बत के पठार - विकिपीडिया\nतिब्बत के पठार\n2,500 किमी (1,600 मील)\n1,000 किमी (620 मील)\n2,500,000 किमी2 (970,000 वर्ग मील)\n33°N 88°E / 33°N 88°E / 33; 88निर्देशांक: 33°N 88°E / 33°N 88°E / 33; 88\nतिब्बत के पठार (अंगरेजी: Tibetan Plateau) एगो बिसाल आ ऊँच पठार बा जे एशिया महादीप में बा। ई दक्खिन एशिया, मध्य एशिया, आ पूरबी एशिया के हिस्सन पर बिस्तार लिहले बा। चीन के तिब्बत खुदशासित क्षेत्र के अधिकतर हिस्सा, किंघाई, उत्तर-पच्छिमी युन्नान, सिचुआन के पच्छिमी आधा हिस्सा, दक्खिनी गांसू प्रांत, दक्खिनी शिनजियांग प्रांत; भारत के लद्दाख, आ हिमाचल प्रदेश के लाहुल आ स्पीती; पाकिस्तान के गिलगित-बल्तिस्तान; नेपाल के उत्तरी हिस्सा; भूटान; पूरबी ताजिकिस्तान आ दक्खिनी किर्गीजिस्तान में पड़े ला।\nई पठार हिमालय के उत्तर में आ तकलामकान रेगिस्तान के दक्खिन ले, उत्तर-दक्खिन के लगभग 1,000 किलोमीटर (620 मील) आ ताजिकिस्तान से चीन के बिचला पच्छिमी हिस्सा ले पूरुब-पच्छिम के लगभग 2,500 किलोमीटर (1,600 मील) के लंबाई वाला बाटे। ई बिस्व के सभसे ऊँच आ सबसे बिसाल आकार के पठार हवे जेकर कुल रकबा लगभग 2,500,000 वर्ग किलोमीटर (2.7×1013 वर्ग फु) बाटे (फ्रांस देस के मुख्य जमीन से लगभग पाँच गुना)। ई पठार ऊँच पहाड़न के श्रेणी सभ से घेराइल बा जेह में दुनिया के दू गो सभसे बेसी ऊँच चोटी माउंट एवरेस्ट आ के2 शामिल बाड़ी। तिब्बत के पठार के "संसार के छत कहल जाला"।\nतिब्बत के पठार से कई बिसाल नदी बेसिन सभ के मुख्य नदिन के उदगम होला आ आसपास के इलाका सभ के सालभर पानी के उपलब्धता रहे ला। एहिजे दसन हजार ग्लेशियर बाड़ें आ अउरी अइसन इकोलॉजिकल फीचर बाड़ें जे एकरा के "पानी के टावर" कहे खातिर उचित कारन बाड़ें; ई पठार पृथ्वी के ध्रुवीय इलाका के बहरें तिसरा सभसे बिसाल बरफ के भंडार होखे के कारण तिसरा ध्रुव ((अंगरेजी: third pole), थर्ड पोल) कहल जाला। जलवायु बदलाव के शंका आ तिब्बत के पठार के जलवायु बदलाव के अउरी इलाका सभ पर परभाव के आकलन एह समय बैज्ञानिक रिसर्च के बिसय बाटे।\n↑ "Natural World: Deserts". National Geographic. ओरिजनल से 12 January 2006 के पुरालेखित.\n"https://bh.wikipedia.org/w/index.php?title=तिब्बत_के_पठार&oldid=712600" से लिहल गइल\nएशिया के थलरूप\nएह पन्ना पर आखिरी बेर संपादन 26 मार्च 2022 के 20:58 बजे भइल रहल।


साहित्ये करावेला मानवता के गियान, प्रो. अरुण कुमार भगत! - खबर भोजपुरी\nस्मारिका के लोकार्पण\n“साहित्य संवेदना के धरातल पs पुष्पित, पल्लवित आ फलित होखेला, हमनी के आपन संस्कृति के रक्षा खातिर सबसे पहिले मानवीय संवेदना के रक्षा करे के होई।” ई कहल रहे साहित्य अकादमी समेत देश के अनेक बोर्डन के वरिष्ठ सदस्य प्रो अरुण कुमार भगत जी के, जे करवतही बाजार में संस्कार भारती द्वारा आयोजित सदानीरा उत्सव में सामिल होखे पटना से आइल रहनी। सदानीरा महोत्सव में प्रो भगत के अलावे गोपालगंज के विधान पार्षद श्री आदित्य नारायण पाण्डेय, पूर्व विधायक मिथिलेश तिवारी, पूर्व प्रमुख श्री रवि प्रकाश मणि त्रिपाठी, संस्कार भारती के संगठन मंत्री श्री वेद प्रकाश, अनिल कुमार मिश्रा, जिला पार्षद ओमप्रकाश सिंह समेत कइयन गो आउर समाजसेवी सामिल भइल लो।\nसाहित्य के शहरन के वातानुकूलित कमरन से निकाल के खेतन के मेड़ तक ले जाये के उद्देश्य से सुरू भइल एह आयोजन में समूचा देस से लेखक आ कवि सामिल भइल लो। कार्य्रकम में ‘ नए रचनाकारों के समक्ष चुनौतियां’ आ ‘हिन्दू इकोसिस्टम के बहाने बदलती तस्वीर’ आदि विषयन पs परिचर्चा भइल, जेमे साहित्यकार लो आपन विचार राखल।\nहॉरर उपन्यास ‘मधुबाला’ के भइल लोकार्पण\nमंच पs कृपाशंकर मिश्र खलनायक के बेस्ट सेलर उपन्यास “मधुबाला” के दूसरका संस्करण के विमोचन भइल , संगही कार्यक्रम के स्मारिका आ सूर्यांश द्विवेदी के उपन्यास के कवर पेज के लोकार्पण भइल। कार्यक्रम में भाग लेवे ला समूचा देस से श्रोता आ पाठक आइल रहे लो। कार्यक्रम के सन्चालन चंपारण के प्रसिद्ध जुवा साहित्यकार जलज कुमार अनुपम जी कइनी।\nमधुबाला के भइल लोकार्पण\nपहिला बेर मंच से भोजपुरी कहानी पाठ भइल\nपहिला बेर कवनो मंच पs ‘भोजपुरी स्टोरी टेल’ के कॉन्सेप्ट लेके आइल टीम यायावरी वाया भोजपुरी।\n‘यायावरी वाया भोजपुरी’ कावर से सुधीर कुमार मिश्र, सर्वेश तिवारी श्रीमुख के प्रसिद्ध कहानी ‘अंतिम प्रार्थना’ जेकर भोजपुरी अनुवाद अनुराग रंजन कइले बानी, के भावपूर्ण पाठ कइनी। ई भावुक प्रस्तुति सभे के मन मोह लेलस आ सब लोग आपन लोर पोछत लउकल। भोजपुरी में मंच से स्टोरी टेलिंग के ई पहिला कोसिस रहे।\nकहानी पाठ करत सुधीर कुमार मिश्र\nआशीष त्रिपाठी के मिलल साहित्य के “सदानीरा सम्मान 2022”\nजुवा लेखक आशीष त्रिपाठी के बरिस 2022 के “सदानीरा साहित्य सम्मान” दिहल गइल। ई सम्मान उहाँ के प्रसिद्ध उपन्यास “पतरकी” खातिर देहल गइल। आशीष मूल रूप से गोरखपुर के रहनिहार हई आ कइयन गो पत्र-पत्रिका ला लेखन करेनी। उहाँ के एगो आउर उपन्यास बाला सेक्टरो बेस्टसेलर रहल बा।\nआशीष त्रिपाठी के मिलल साहित्य के सदानीरा सम्मान 2022\nकविसम्मेलन में बहल काव्यधारा\nकार्यक्रम के दूसरका सत्र में अखिल भारतीय कवि सम्मेलन में देर रात ले काव्यधारा बहत रहल। मंच से कविता, गीतन के गायन होत रहल मुग्ध श्रोता झूमत आ वाह वाह करते रहे लो। कवि सम्मेलन के सुरूआत बस्ती, उत्तरप्रदेश के प्रसिद्ध कवयित्री शिवा त्रिपाठी सरस माँ सरस्वती के वंदना “हे माँ विराजो कंठ में शुचि ज्ञान को विस्तार दो” से कइनी। ओकरा बाद प्रशान्त सौरभ संस्कृत में काव्यपाठ कs के मंच के ऊंचाई देले। प्रशांत ने संस्कृत आ भोजपुरी मिलाके जवन “नागेन्द्र हाराय त्रिलोचनाय…” के पाठ कइले कि उ लोगन के वाह वाह करे पs मजबूर कs देलस! ओकरा बाद अवध के धरती से आइल वरिष्ठ कवि ज्ञान प्रकाश आकुल भगवान राम आ भरत के भातृत्व पs छन्द पढ़के कवि सम्मेलन के अगिलका स्तर पs पहुँचवले। गोरखपुर के धरती से आइल संदीप सिंह श्रीनेत अपन कविता “छोटा सा शहर हूँ मगर छोटा किरदार नही” पढ़कर खूब वाहवाही बटोरले। जिला के वरिष्ठ कवि संजय मिश्र संजय ने आपन प्रसिद्ध गजल ‘मैं समझता था कि वो किस्सा पुराना हो गया” पढ़ के समा बनवनी, तs बनारस से आइल सुशांत शर्मा आपन खण्डकाव्य जटायु से “भक्त से नाता छूटे भगवान के, छूटे न भाई से भाई के नाता” सुना के श्रोता लोगन के को भाव विह्वल कs देले। एकरा आलावे छपरा के कवि निर्भय नीर, दिल्ली से आइल नित्यानन्द नीरव, बलिया से आइल अशोक तिवारी आ आलोक पाण्डेय आ जिला के कवि सत्यप्रकाश शुक्ल आपन कविता से लोगन के झुमवनी। एह कार्यक्रम के अध्यक्षता जिला के वरिष्ठ कवि सुभाष संगीत कइनी आ मंच संचालन संजय मिश्रा संजय जी कइनी।\nकवि सम्मेलन में सदानीरा महोत्सव के संरक्षक, पूर्व मुखिया अशोक कुमार पाण्डेय के अलावे मनोज पाण्डेय, मृत्युंजय पाण्डेय, सर्वेश तिवारी श्रीमुख, विवेक पाठक, राजीव रंजन भारद्वाज, दीपक पाण्डेय, नन्दीश्वर द्विवेदी राजन, आदित्य प्रकाश पाण्डेय, अवनीश तिवारी, मनिन्द्र पाण्डेय, प्रीतम पाण्डेय, राज शुक्ल, सतीश द्विवेदी, अमित पारिजात, सुधाकर सिंह, दुर्गाचरण पाण्डेय, धीरज सिंह, मास्टर सिंह, द्वारिका सिंह, विश्वकर्मा मांझी, रवि पंडित, जितेंद्र प्रसाद, गौरव मणि त्रिपाठी, सतीश दुबे आदि लोग उपस्थित रहे।\n2324910cookie-checkसाहित्ये करावेला मानवता के गियान, प्रो. अरुण कुमार भगत!yes


भोजपुरी सिटी सिने अवार्ड समारोह – Anjoria\nभोजपुरी सिटी सिने अवार्ड समारोह\nभोजपुरी फिल्मोद्योग के प्रतिष्ठित पत्रिका भोजपुरी सिटी अब एह साल से आपन अवार्ड समारोह करे जा रहल बा. फिल्मफेयर अवार्ड का तर्ज पर आयोजित होखे जा रहल भोजपुरी फिल्मोद्योग के एह पहिलका अवार्ड समारोह के आयोजन २ जून के मुंबई का लोखंडवाला गार्डेन में कइल जाई. एह बाति के घोषणा भोजपुरी सिटी पत्रिका के संरक्षक किशन खदरिया पिछला दिने मुंबई के रहेजा क्लासिक क्लब में बोलावल एगो पत्रकार सम्मेलन में कइलन. साथे रहलें भोजपुरी सिनेमा के जानल मानल सितारा राकेश पाण्डेय, अभिनेता आ गायक मनोज तिवारी मृदुल, गायक पद्मश्री उदित नारायण झा, निर्माता आ वितरक अभय सिन्हा, सहारा मीडिया के रुबल दत्ता, राज आयल के मानवेन्द्र गोखले वगैरह.\nअवार्ड के ट्राफी के अनावरण आफताब शिवदासानी आ अदिति गोवत्रिकर का हाथे करावल गइल. किशन खदरिया बतवले कि एह अवार्ड में पिछला साल २०१० में शामिल सगरी भोजपुरी फिल्मन के शामिल कइल गइल बा. निर्णायक मण्डल के अध्यक्ष रहीहें राकेश पाण्डेय.\nएह सम्मेलन का मौका पर निर्माता दुर्गा प्रसाद, रामाकान्त प्रसाद, अभिनेता शैलेश लोढ़ा, निर्देशक राजकुमार आर पान्डेय, असलम शेख, हैरी फर्नाण्डीज, जगदीश शर्मा, अभिनेता विनय आनन्द, प्रवेश लाल यादव, पंकज केसरी, अभिनेत्री रानी चटर्जी, अनारा गुप्ता, लवी रोहतगी, ब्रजेश त्रिपाठी, भोजपुरी सिटी के अखिलेश कुमार, फिल्म प्रचारक प्रशांतनिशांत, उदय भगत, शशिकांत सिंह, आ समरजीत मौजूद रहले.\nएह अवार्ड समारोह में भोजपुरी के दिग्गज कलाकार आपन रंगारंग प्रस्तुति दीहें.\nपिछला हफ्ता साइट हैक हो गइल रहे\n1st Bhojpuri City Cine Awards


उगिलत आन्हर, घोंटत कोढ़ी – टटका खबर\nउगिलत आन्हर, घोंटत कोढ़ी\nश्रीनगर, 01 मई. आतंकवादी बारामूला में तीन गो नवहियन के हत्या क दिहले बाड़े सँ आ एहसे जम्मू कश्मीर के मुख्यमंत्री महबूबा मुफ्ती परेशान बाड़ी. ओने मुख्य विपक्षी गोल नेशनल कांफ्रेंस के कार्यकारी अध्यक्ष उमर अब्दुल्ला मांग करत बाड़न कि अलगाववादी एह हत्या के निंदा करसु. महबूबा मुफ्ति परेशान जरुर बाड़ी बाकिर उहो अबहीं ले एह हत्यन के निंदा नइखी कइले. अपना ट्वीट में महबूबा मुफ्ती बस अतने कहले बाड़ी कि – बारामूला में आतंकवादियों का हाथे तीन गो नागरिकन के हत्या के खबर सुनके परेशान बानी. मरे वालन के परिवारों ला हमार गहिर संवेदना बा.\nओने उमर अब्दुल्ला अपना ट्वीट में कहले बाड़न कि – अबहिंए बारामूला में आतंकवादी तीन गो नागरिकन के हत्या क दिहले बाड़न स. हम देखल चाहब कि अलगाववादी नेता एकर निंदा करीहें कि ना जवन कि ऊ अक्सरहां सुरक्षा बलन के हाथे नागरिकन के मरइला पर करेलें.\nपुलिस महानिदेशक एसपी वैद्य अपना ट्वीट में कहले बाड़न कि – बारामूला के पुरनका इलाका में आतंकवादी तीन गो बेगुनाह नवहियन के हत्या क दिहलें. एही से पता लागत बा कि घाटी में आतंकवाद से आम आदमी के जीवन के कतना खतरा बा.\nसुरक्षा बल एह नवहियन के हत्या करे वाला लश्कर-ए-तयैबा के आतंकवादियन के पकड़े ला काल्हु देर रात बड़हन तलाशी अभियान शुरू क दिहले बाड़ें बाकिर अबहीं ले कनवो सफलता मिले के खबर नइखे.\nपुलिस के कहना बा कि एहमें एगो पाकिस्तानी का साथे दू गो स्थानीय आतंकवादियन के शामिल रहे के अनेसा बा.\nबतावे जोग बा कि काल्हु देर साँझ बारामूला के पुरनका शहर के इकबाल मार्केट में बंदूकधारी आतंकवादी तीन गो नवहियन के गोली मारके हत्या कर दिहलें स.\nTags: आतंकवादी, उमर अब्दुल्ला, जम्मू कश्मीर, महबूबा मुफ्ती


इसालामिक कानून – टटका खबर\nकाल्हु बुध का दिने एनआईए यूपी आ दिल्ली में 17 जगहा छापा मार के देश के बम धमाकन से दहलावे के साजिश में लागल मुफ्ती सुहेल समेत 10 गो आतंकियन के गिरफ्तार क लिहलसि. एहनी का लगे से बहुते सारा विस्फोटक सामान, असलहा वगैरह बरामद भइल बा. ई मुसलमान गिरोह अंतर्राष्ट्रिय इस्लामी आतंकी संगठन इस्लामिक


रिगवनी – Anjoria\n(पाती के अंक 62-63 (जनवरी 2012 अंक) से – 19वी प्रस्तुति)\n– अनन्त प्रसाद ‘रामभरोसे’\nभोजपुरिहा कतनो परेशानी में रहिहन, मोका पावते केहू से हँसी-मजाक करे से बाज ना अइहन. केहू के रिगावल आ रिगला पर लिहाड़ी लिहल, एने का लोगन के एगो मनोरंजन के साधन ह. मान लीं केहू के घरे लगहर के नाँव पर एगो बकरियो ना होखे आ अगिला उनसे माठा माँगे लागो, त ऊ का कहिहन ? एक-दू दिन त कहि दिहन कि माठा नइखे. बाकि जब रोज-रोज उनसे माठा मँगाए लागी त ऊ लखेदबे न करिहन ! चिढ़े वाला भा रिगे वाला अइसने आदमी रिगवनी कहालन.\nकेहू के हाले चाल दू चार बेर पूछ लिहल जाव – ‘काहो खूब मउज बा नूं’ त ऊ रिग के जवाब दिहन – ‘तुहूं मउज में रहऽ, तोहरा के, के रोकले बा’ ? केहू के देख के जो छींक दीं भा खोंख दीं, त एक दू बेर त ऊ ना बोलिहन, बाकि ओकरा बाद रिग के अस लखेदिहन कि भागे के परि जाई.\nएक बेर के बात ह, हम बस से केहू क बरियाती जात रहलीं. पीछे के सीट पर कुछ नवहा बइठल मसखरी करत रहलन. कवनो कहलस – चलऽ लोग, चलते चलत ओइजा खूब बढ़ियाँ-बढ़ियाँ मिठाई मिली. खूब चाँपल जाई. दू-चार सीट आगे बइठल एगो अधबुढ़ कहलन – हँ-हँ चलऽ सन, चलते चलत गरम-गरम अदरखी मिली, खाये के. खूब खइहऽ सन. लइकन खातिर त अतना बहुत रहे. एगो मसाला मिल गइल उनहन के रिगावे के. कुछ देर बाद कवनो कहलस – ए बाबा अदरखिया बा नू ?\nबाबा कहलन – चलऽ सन, ओहजे मिली अदरखी.\nबस आगे भागल जात रहे. लइकन के दिमाग ओहू से तेज खुराफात में भागत रहे. रुक के फेरू कवनो कहलस – ए बाबा अदरखिया ? ए ससुरा ओइजा नूँ मिली कि हम धइले बानीं – अबकी फेरू बाबा कहलन. थोड़ देर बाद फेरु ऊ अदरखी मँगलस. अइसहीं जब कइ बेर अदरखी माँग चुकल त बाबा के पारा गरम हो गइल. बसे में बिगड़ के खड़ा हो गइलन. लगलन गारी देबे. ऊ त गनीमत रहे कि बस ठसाठस भरल रहे. बाबा आ लइकन के बीच में लोग खाड़ रहे, ना त बसे में बाबा उनके ठीक से अदरखी दे देतन. लइको अइसन कि ऊ माने के तइयारे ना. अब त ओकरा सँगे-सँगे अउरियो लइका उनसे अदरखी मांगे लगलन. बरात से लौटला के बादो लइका उनके देख के उनसे अदरखी माँगे लगलन. जब कवनो उनसे अदरखी माँगे त ऊ गरिआवत दउरस – ले आउ रे भाला, साला के छेद दीं. ई अइसे ना मानी. लइका भाग जा सन आ ऊ कूदत रहि जास.\nकुछ बड़ो-बुजर्ग कबो-कबो लइकन से अइसहीं रिगवा के मउज लेलन. पइसा भा मिठाई के लालच देके लइकन से रिगे वालन के रिगवावत रहेलन. एगो गाँव में एगो आदमी घीव मंगला पर रिगे. गाँवें में एगो धनी-मानी बाबू साहेब रहलन, बहुत मजकिहा. एक दिन उनका दुअरा मंदिर के पुजारी अइलन आ ठाकुर जी के दीया-बत्ती खातिर घींव के माँग कइलन. बाबू साहेब कहलन – पुजारी जी. हम त फलाना के घरे घीव खरीद के रख देले बानीं, जाईं माँग लीं. ऊ दे दिहन. पुजारी नां जानत रहलन कि घीव मँगले से ऊ रीगेलन. पुजारी जी उनका दुआर पर गइलन. जा उनकर नाँव लेके बोलवलन. संजोग से ऊ घरे में रहलन. घरे में से बोललन – के हऽ, का बात ह ?\nबाबू साहेब जवन घिउआ रखले बाड़न ऊ हमके दे द ! पुजारी कहलन. भीतर से आवाज आइल – आवऽ भीतरे ले लऽ.\nपुजारी जी जब भीतर गइलन त मरद-मेहरारू दूनों उनका पर टूट परलन. दू-चार हाथ लागते बाप-बाप करत ओइजा से भाग चललन. पंडित जी अवाक रहि गइलन कि आखिर अइसन कवन बात हो गइल कि मरद मेहरारू दूनो एक्के बेर पर गइलन स. पुजारी जी खुनुसइले बाबू साहेब के दुआर की ओर चलि दिहलन.\nबाबू साहेब त कुल्हि बुझते रहलन. उनका आवे के पहिलहीं घर में से मजिगर घीव एगो डिब्बा में मँगवा के दुअरा चउकी पर रखवा दिहलन. अपना नौकर के कुछ सिखा के ऊ दुआर छोड़ के हटि गइलन. पुजारी जी तमतमाइले बाबू साहेब के दुआर पर अइलन. नौकर उनके देखते गोड़ लगलस आ कहलस – रउआँ रस्ते में होखब, तले उनकर लइका घीव दे गइल हा. ऊ बतावत रहले हा कि ओकर बाबू के दिमाग तनी गड़बड़ा गइल बा, डाक्टर के देखावे के बा. घीव रखि के जल्दिए में लौट गइल हा. बाबू साहेब ओही के देखे गइलन ह. कहलन हा कि पुजारी जी आइब त ई घीव दे दीहऽ. पुजारी जी का अब बुझाइल.\nजे केहू के रिगावेला ऊहो मामूली आदमी ना होला. ओकरो में कुछ विशेषता होला. अइसन आदमी बहुत पिटमरू होलन. केहू कतनो खुनुसाय भा गारी देव, एह आदमी पर कवनो असर ना होला. खुनुसाए के त अइसन आदमी नाँवे ना जाने. केहू के रिगावतो समय ऊ बहुत सतर्क रहेलन. रिगवनी भाई के लपकते भाग खड़ा होलन. अइसन आदमी बहुत बेवहारिक आ शिष्टो होलन. जेके ई रिगावेलन उनहूँ के कहीं देखिहें त गोड़ जरूर लगिहें – गोड़ लागीं बाबा भा गोड़ लागीं काका. बाबा-काका त सोचिहन अब ई सीध हो गइल बा बाकिर मोका पावते फेरु उनके रिगावे से बाज ना अइहन. कुछ रिगवनियो अइसन होलन कि जले उनके केहू रिगावे ना आ भर पेट गरिया ना लेव, तले उनके चैने ना आवे. एगो रिगवनी भाई के जब दिन भर केहू ना रिगावे त सांझि खा दुअरा बइठल अंड़िचे लागस – आज बड़ा बढ़िया से दिन बीतल, कवनो ससुरा आजु ना रिगवलस. ई सुनते लइका फेरु रिगावे शुरू क दे सन आ ऊ लागस गरिआवे.\nबहुत दिन पहिले के बात ह. कवनो गाँव में एगो रिगवनी के लड़िका रिगावल करँ सऽ. कवनो नवसिखुआ लइका रिगवलस त धरा गइल. रिगवनी भाई उनकर मरम्मत क दिहलन. लइका घरे रोअत गइल त ओकर बाबू गाँव के जमींदार से जाके शिकायत कइलन आ पीटे वाला रिगवनी के दण्ड देबे के निहोरा कइलन. जमींदारो साहेब बहुत खुनुसइलन. कहलन – बतावऽ, तनीं रिगवला खातिर लइका के मारे के चाहीं भला. रिगवनी के दरबार में हाजिर कइल गइल. रिगवनी के साथे जे गइल रहे ऊ लोग इनकर सिपारिस कइल. ओह लोगन के कहनाम रहे कि गारी आ मार के अनमख माने वाला के केहू के रिगावहीं के ना चाहीं. जे रिगावेला ऊ मारो खाये भा गारी सुने खातिर तइयार रहेला. जमींदार साहेब एह दलील से संतुष्ट ना भइलन. एक हफ्ता बाद दूनो पक्ष के आवे के कहि के उठि गइलन.\nओही गाँव में एगो आदमी रहलन – भुआली. ऊ बड़ा बुद्धिमान रहलन. केहू के रिगावे में त बड़ा तेफा रहलन, बाकि जब एह रिगवनी पर आफत आइल त ऊ चिंतित हो गइलन. एके कसहूँ बचावे के उपाय सोचे लगलन. ऊ मने मन एगो योजना बनवलन. कवनो से कहलन – जा जमींदार साहेब से तनी चटनी माँग ले आवऽ, उनका घरे बड़ा नीक चटनी बनेला. उनसे कहिहऽ – भुवाली काका के घरे तिलकहरू आइल बाड़न, तनी चटनी दीं.\nलइका गइल त जमींदार साहेब अपना मेहरारू से चटनी मांग के दे दिहलन. चटनी सचहूं बड़ा नीक रहे, गड़ी-किसमिस कुल्हि डालल रहे ओमे. जब लइका चटनी ले के आइल त भुआली कहलन – ई तूंहूँ चाट लऽ. लइका के जीभ से त पानी चुअते रहे, ऊ चाट लिहलस. भुआली कहलन – जा तनीं अउर चटनी माँग ले आवऽ. कहिहऽ – तनी अउर दे दीं, खाये वाला आदमी ढेर बाड़न. लइका गइल आ तनी अउर माँग ले आइल. भुआली परीक गइलन. अब रोजे-रोज लइकन के जमींदार साहेब के घरे चटनी खातिर भेजे लगलन. दू चार दिन में जमींदार साहेब उबिया गइलन.\nभुआली गाँव के अउरियो लइकन के जमींदार साहेब से चटनी माँगे के सिखा दिहलन. उनहन से कहलन – जमींदार साहेब के घरे अतना बढ़िया चटनी बनेला कि चिखले पर बुझाई. जेही उनसे माँगे जाला ओके दे देलन. अब त सगरी लइका उनसे चटनी माँगे लगलन. जमींदार साहेब रीके. चटनी के नाँवे सुनत लखेद लेस. धीरे-धीरे एक हफ्ता बीत गइल. दूनो पक्ष जमींदार साहेब के दरबार में हाजिर भइल. एक ओर एगो आदमी कपार पर घइली लेले खड़ा रहे. जमींदार साहेब पुछलन – ई घइली में का ह ? घइली वाला आदमी बोल ता – सरकार ई चटनी ह, भुआली भेजलन हा. ई सुनते जमींदार साहेब ओके पकड़ के पीट दिहलन. अब जब ऊ फैसला करे अपना आसन पर बइठलन त दूनो ओर के आदमी बारी-बारी से आपन बात कहे लागल. रिगवनी के ओर से सफाई देबे के जब पारी आइल त भुआली कहलन – ए सरकार रउएँ रिगावे वाला के मार दिहलीं त का राउर फाँसी होई ? ऊ रिगवलस, ओकर सजा ऊ पा गइल. रिगावल एही खतिर नूं जाला. जेकरा गारी-मार के लाज रही, ऊ रिगइबे काहें करी ?\nजमींदार साहेब के भुआली के बात ठीक बुझाइल. आपन फैसला सुनावत ऊ रिगावे वाला से मुसुकियात कहलन – जा भाग जा एइजा से, अब मत रिगइहऽ ना त ई फेरु तोहरा के पीट दिहन. तूँ अभी नवसिखुआ बाड़ऽ.